title: Tuvia Bielski

text: Sodan jälkeen Bielski asui New Yorkissa, jossa hän kuoli vuonna 1987. Hänet haudattiin aluksi Long Islandille. Myöhemmin vuonna 1988 hänet haudattiin sotilaallisin kunnianosoituksin Jerusalemiin.


title: Tuvia Bielski

text: Vuonna 2008 valmistunut Edward Zwickin ohjaama elokuva Uhma perustuu Bielskin veljesten tarinaan.


title: Doron Swade

text: Doron Swade (s. 1946 Etelä-Afrikka) on eteläafrikkalaissyntyinen brittiläinen tieteenhistorioitsija, kuraattori ja tietokirjailija.


title: Doron Swade

text:
Swade opiskeli useissa yliopistoissa, muun muassa Cambridgen yliopistossa ja University College Londonissa. Hänen oppiaineisiinsa kuuluivat muun muassa fysiikka, tieteenfilosofia, tekoäly ja historia. Hänellä on maisterin tutkinto ohjaustekniikasta ja tohtorin tutkinto tietokonehistoriasta.
Swade työskenteli pitkään Lontoon Science Museumissa, jossa hän toimi ensin tietokonealan vanhempana kuraattorina ja sitten apulaisjohtajana sekä kokoelmapäällikkönä. Sen jälkeen Swade on työskennellyt kuraattorina myös Computer History Museumissa. Hän perusti vuonna 1989 Computer Conservation Societyn, joka on erikoistunut kunnostamaan vanhoja tietokonelaitteita. Swade on ollut vierailevana tietokonehistorian professorina Portsmouthin yliopistossa ja tietojenkäsittelytieteen tutkijana Royal Holloway, University of Londonissa.


title: Doron Swade

text: Swade on kirjoittanut kolme kirjaa ja yli 70 artikkelia kuraattoriudesta, museologiasta ja tietokonetekniikan historiasta. Hänet tunnetaan erityisesti brittiläisen Charles Babbagen elämästä ja työstä tekemistään tutkimuksista. Lisäksi hän oli rakentamassa Babbagen differenssikoneen ensimmäistä toimivaa versiota alkuperäisten suunnitelmien pohjalta.


title: Iltapuku (elokuva)

text: Iltapuku ("Tenue de soirée") on Bertrand Blierin käsikirjoittama ja ohjaama ranskalainen musta komediaelokuva vuodelta 1986. Sen pääosia näyttelevät Gérard Depardieu, Michel Leblanc ja Miou-Miou.


title: Iltapuku (elokuva)

text: Hienostoasuntoja tyhjentävä biseksuaalinen murtomies Bob (Depardieu) tutustuu naimisissa olevaan laitapuolen kulkijapariskuntaan Antoineen ja Moniqueen (Leblanc ja Miou-Miou) ja houkuttelee heidät rikoskumppaneikseen.


title: Iltapuku (elokuva)

text: "Iltapuku" oli ehdolla parhaan elokuvan César-palkinnon saajaksi. Vuonna 2004 "The New York Timesin" kriitikot valitsivat sen yhdeksi kaikkien aikojen tuhannesta parhaasta elokuvasta maailmassa.


title: Iltapuku (elokuva)

text: "Helsingin Sanomien" ensi-ilta-arvostelussa 1988 Mikael Fränti ei pitänyt elokuvasta, vaan kutsui sitä kylmäksi, luonnosmaiseksi ja valheelliseksi.


title: Uuden-Seelannin siirtomaa

text: Uuden-Seelannin siirtomaa oli brittiläisen imperiumiin kuulunut siirtomaa, joka oli olemassa nykyisen Uuden-Seelannin alueella vuodesta 1841 vuoteen 1907. Siirtomaalle myönnettiin itsenäisyys itsehallinnollisena siirtomaana vuonna 1852. Uuden-Seelanin siirtomaalla oli kolme pääkaupunkia: Old Russell (1841), Auckland (1841–1865) ja Wellington (vuoden 1865 jälkeen).


title: Uuden-Seelannin siirtomaa

text: Vuonna 1907 siirtomaasta tuli Uuden-Seelannin dominio brittiläisessä imperiumissa, huomattavalla itsehallinnolla.


title: Sarrus’n sääntö

text: Sarrus’n sääntö on menetelmä ja muistisääntö 3×3-matriisin determinantin laskemiseksi. Se on nimetty ranskalaisen matemaatikon Pierre Frédéric Sarrus’n mukaan.


title: Sarrus’n sääntö

text:
Olkoon 3×3-matriisi
Sen determinantti voidaan laskea seuraavasti:


title: Sarrus’n sääntö

text:
Lisätään matriisin oikealle puolelle kaksi ensimmäistä saraketta, jolloin sarakkeita on viisi vierekkäin. Seuraavaksi lasketaan yhteen samansuuntaisten ristikkäisten viivojen peittämien alkioiden tulot. Lopuksi vähennetään yläviistoon kulkevilta viivoilta saatu summa alaviistoon kulkevilta viivoilta saadusta summasta. Näin saadaan:
Samaa lävistäjiin perustuvaa menetelmää voidaan soveltaa myös 2×2-matriiseihin.


title: Sarrus’n sääntö

text: Voidaan myös helpottaa 3×3-matriisin laskentaa etenemällä vaiheittain, eli muuttaa matriisi ensin kolmeksi ylimmän rivin alkioilla kerrotuksi 2×2-matriisiksi, jotka sitten lasketaan samalla periaatteella kuin muutoinkin.


title: Sarrus’n sääntö

text: Molemmat tilanteet ovat Leibnizin kaavan erikoistapauksia; kaavasta ei kuitenkaan voida johtaa vastaavia muistisääntöjä suuremmille matriiseille. Sarrus’n sääntö voidaan myös johtaa tarkastelemalla 3×3-matriisin Laplacen laajennusta.


title: Pentti Rajala

text: Pentti Heribert Rajala (18. helmikuuta 1928 Kankaanpää – 22. heinäkuuta 1996 Kankaanpää) oli suomalainen poliitikko.


title: Pentti Rajala

text: Rajalan koulutus oli kansakoulu. Hänen vanhempansa olivat työnjohtaja Uuno Heribert Rajala ja Signe Emilia Salminen. Rajalan puoliso vuosina 1947–1957 oli Vappu Ester Vähäsantanen ja vuodesta 1958 Rauni Maria Suurimaa.


title: Pentti Rajala

text: Politiikan ulkopuolella Rajala toimi suutarina ja vuodesta 1952 kenkätehdas Pentti Rajalan toimitusjohtajana sekä Lenkki Oy:n toimitusjohtajana vuosina 1974–1975.


title: Pentti Rajala

text: Rajala toimi SDP:n kansanedustajana vuosina 1975–1979 edustaen Turun läänin pohjoista vaalipiiriä. Rajala toimi myös Kankaanpään kauppalan- sekä kaupunginvaltuuston jäsenenä ja Kankaanpään kaupunginhallituksen puheenjohtajana. Rajala toimi vuonna 1978 presidentin valitsijamiehenä.


title: Aasian Eurovision laulukilpailu

text: Aasian Eurovision laulukilpailu on suunnitteilla oleva laulukilpailu, jonka on tarkoitus olla Aasian ja Tyynenmeren alueen vastine Euroopassa vuodesta 1956 järjestetylle Eurovision laulukilpailulle. Ensimmäinen kilpailu on tarkoitus järjestää vuonna 2019.


title: Aasian Eurovision laulukilpailu

text: Euroopan yleisradiounioni EBU ja australialainen TV-yhtiö SBS ilmoittivat maaliskuussa 2016 tehneensä sopimuksen, jossa SBS saa oikeudet luoda Aasian maille Eurovision laulukilpailua vastaavan formaatin. SBS kertoi kehittävänsä kilpailun sääntöjä ja tarkempaa formaattia tuotantokumppaninsa Blink TV:n kanssa. Ensimmäinen kilpailu, jolle ei ollut vielä annettu nimeä, oli tarkoitus järjestää Australiassa vuonna 2017.


title: Aasian Eurovision laulukilpailu

text: Kilpailusta julkistettiin lisätietoja toukokuussa 2016. Ensimmäiseen kilpailuun toivottiin mukaan 12 maata, mutta jopa 68 maalla olisi voinut olla osallistumisoikeus. Heinäkuussa kerrottiin, että ensimmäiseen kilpailuun, jolle nyt oli annettu nimi Aasian Eurovision laulukilpailu ("Eurovision Asia Song Contest"), olivat osallistumassa isäntämaaksi kaavaillun Australian lisäksi Kiina, Japani ja Etelä-Korea. Toukokuussa 2017 tiedotettiin, että ensimmäistä kilpailua järjestettäväkseen olivat hakeneet Singapore, Hongkong ja Australia. Ensimmäistä kilpailua oli myös jouduttu lykkäämään vuodelle 2018. Myös EBU vahvisti lopulta kilpailun toteutumisen elokuussa 2017.


title: Aasian Eurovision laulukilpailu

text: Toisin kuin alkuvaiheessa spekuloitiin, kilpailuun osallistumista ei ole rajoitettu ainoastaan Aasian–Tyynenmeren yleisradiounioni ABU:n jäsenmaille. Tuotannosta vastaava Blink TV on ilmoittanut haluavansa kilpailuun maita koko Aasian ja Tyynenmeren alueelta riippumatta siitä, onko niillä ABU:un kuuluvaa valtiollista televisiokanavaa.


title: Rainer Weiss

text: Rainer "Rai" Weiss (s. 29. syyskuuta 1932) on yhdysvaltalainen fyysikko, joka tunnetaan saavutuksistaan gravitaatiofysiikan ja astrofysiikan aloilla. Hän on Massachusetts Institute of Technologyn (MIT:n) fysiikan emeritusprofessori ja Louisianan valtionyliopiston (LSU) apulaisprofessori. Hänet tunnetaan parhaiten sen laserinterferometrisen tekniikan keksijänä, johon LIGO perustuu. Hän johti työryhmää, joka suunnitteli avaruuteen lähetetyn kosmista taustasäteilyä tutkivan satelliitin, COBEn.


title: Rainer Weiss

text: Weiss oli mukana suorittamassa kokeita Fermilabin holometrilla, joka käyttää 40-metristä Michelsonin interferometriä avaruuden ja ajan ominaisuuksien mittaamiseen kvanttitasolla ja joka tarjoaa mahdollisuuden tutkia holografisia fluktuaatioita.


title: Rainer Weiss

text: Vuonna 2017 Weissille yhdessä Kip Thornen ja Barry Barishin kanssa myönnettiin Nobelin fysiikanpalkinto "ratkaisevasta osuudesta LIGO-ilmaisemeen ja gravitaatioaaltojen havaitsemisesta".


title: Rainer Weiss

text: Rainer Weiss syntyi 29. syyskuuta 1932 Berliinissä, Saksassa. Hänen vanhempansa olivat neurologi Frederick A. Weiss sekä näyttelijä Gertrude Loesner. Koska hänen isänsä oli syntyperältään juutalainen ja lisäksi idealistinen kommunisti, natsit olivat ottaneet hänet vangiksi, sillä he pitivät jo tuolloin, ennen Hitlerin valtaantuloa, hallinnassaan eräitä Berliinin kaupunginosia. Gertrude Loesner onnistui kuitenkin saamaan miehensä vapautetuksi ja järjesti tälle mahdollisuuden paeta maasta Prahaan, johon hän itsekin muutti poikansa syntymän jälkeen. Kun Saksa syksyllä 1938 sai Münchenin sopimuksen mukaisesti haltuunsa osan Tsekkoslovakian alueesta, perhe katsoi parhaaksi paeta sieltäkin. Saintlouisilainen Stixin suku järjestikin tähän mahdollisuuden, niin että he saivat Yhdysvaltojen viisumin ja saattoivat muuttaa New Yorkiin, jonne he saapuivat tammikuussa 1939.


title: Rainer Weiss

text: Hän opiskeli ensin MIT:ssä, mutta suoritettuaan ensimmäiset vuosikurssinsa hän suoritti vuonna 1955 Bachelor of Science-tutkinnon ja väitteli vuonna 1962 tohtoriksi Jerrold Zachariaksen johdolla. Vuosina 1960–1962 hän toimi opettajana Tuftsin yliopistossa, mutta vielä sen jälkeen jatkoi opintojaan Princeton Universityssä vuosina 1962–1964, minkä jälkeen hänet vuonna 1964 hyväksyttiin MIT:N tiedekunnan jäseneksi.


title: Rainer Weiss

text: Weissin johdolla kehitettiin kypsiksi tieteenhaaroiksi kaksi perustavaa tutkimusalaa, jotka ennen häntä olivat vain juuri päässeet aluilleen: kosmisen taustasäteilyn luonteen tutkimus ja interferometristen gravitaatioaaltojen havainnointi.


title: Rainer Weiss

text: Weiss mittasi uraauurtavalla tavalla kosmisen mikroaaltosäteilyn spektriä, ja täten hän teki omalta osaltaan mahdolliseksi sen, että NASA saattoi tehdä siitä tarkempia mittauksia COBE-satelliisin avulla. Weiss keksi myös interferometrisen gravitaatioaaltoilmaisimen ja oli yksi Yhdysvaltain kansallisen tiedesäätiön (NSF) LIGO-projektin alkuunpanijoista. Nämä molemmat hänen saavutuksensa asettivat haasteen niille fysiikan tutkimusmenetelmille, joilla aikaisemmin oli yritetty ymmärtää maailmankaikkeuden luonnetta.


title: Rainer Weiss

text: Helmikuussa 2016 Weiss oli yksi niistä LIGO:n ja Virgon tutkijoista, jotka saattoivat lehdistötilaisuudessa ensimmäisinä ilmoittaa, että gravitaatioaallot oli jo syyskuussa 2015 kyetty havaitsemaan. Muut samaan lehdistötilaisuuteen osallistuneet tutkijat olivat Gabriela González, David Reitze, Kip Thorne ja France A. Córdova.


title: Rainer Weiss

text: Rainer Weissille on myönnetty runsasti palkintoja


title: Roni Bäck

text: Roni Johan Kristoffer Bäck (s. 23. lokakuuta 1993 Orimattila) on suomalainen tubettaja. Hän on koulutukseltaan kauppatieteiden kandidaatti ja toimii toimitusjohtajana omistamassaan Backmediassa.


title: Roni Bäck

text: Bäck loi YouTube-kanavan 21. heinäkuuta 2012 nimellä RoniTheGamer. Kanavan nimi kuitenkin vaihtui kesäkuussa 2016, kun Roni Bäck ilmoitti uudesta kanavan nimestä, joka on Roni Back. Bäck on luonut uraansa pitkäjänteisesti ja hän tekee parhaillaan videoita työkseen yrityksensä Backmedia Oy:n kautta. Bäckin YouTube-kanavalla on yli 400 000 tilaajaa, joille hän julkaisee lähes päivittäin uuden videon. Uransa alussa hän teki pääasiassa pelivideoita, joissa ei esiintynyt kasvoillaan. Tähän on vaikuttanut muun muassa se, että hänellä on ollut purentavika, josta Bäck koki ulkonäköpaineita. Purentavika korjattiin myöhemmin leikkauksella, ja Bäck uskaltautui julkisuuteen kasvoillansa. Kesäkuussa 2017 Bäck julkaisi Tubettajan Käsikirjan yhdessä Ville Kormilaisen kanssa.


title: Roni Bäck

text: Nykyään Bäck tekee monenlaisia videoita, enimmäkseen videoblogeja.


title: Roni Bäck

text: Bäck osallistui Fort Boyard Suomi -tosi-tv-ohjelmaan, joka kuvattiin kesällä 2018 Ranskassa ja esitettiin MTV3-kanavalla syksyllä 2018. Bäck kuului Janni Hussin ja Sami Uotilan kanssa siniseen joukkueeseen, joka voitti Ford Boyardin.


title: Kirjallisuusvuosi 1934

text: Kirjallisuusvuosi 1934 käsittelee vuoden 1934 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1933

text: Kirjallisuusvuosi 1933 käsittelee vuoden 1933 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1932

text: Kirjallisuusvuosi 1932 käsittelee vuoden 1932 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1931

text: Kirjallisuusvuosi 1931 käsittelee vuoden 1931 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1930

text: Kirjallisuusvuosi 1930 käsittelee vuoden 1930 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1929

text: Kirjallisuusvuosi 1929 käsittelee vuoden 1929 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1928

text: Kirjallisuusvuosi 1928 käsittelee vuoden 1928 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1927

text: Kirjallisuusvuosi 1927 käsittelee vuoden 1927 tärkeitä kirjallisuuden tapahtumia, uutisia ja julkistuksia.


title: Viuhkakattarat

text: Viuhkakattarat ("Anisantha") on heinäkasveihin kuuluva synonyyminen kasvisuku, johon kuitenkin Suomenkielisessä kasvitieteen kirjallisuudessa luokitellaan lajeja. Siihen kuulunee suomen heinäkasveista kattokattara. Muutoin viuhkakattarat yleensä luetaan töpökattaroiden suvun osaksi.


title: Kirjallisuusvuosi 1926

text: Kirjallisuusvuosi 1926 käsittelee vuoden 1926 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1925

text: Kirjallisuusvuosi 1925 käsittelee vuoden 1925 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1924

text: Kirjallisuusvuosi 1924 käsittelee vuoden 1924 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1923

text: Kirjallisuusvuosi 1923 käsittelee vuoden 1923 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1922

text: Kirjallisuusvuosi 1922 käsittelee vuoden 1922 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1921

text: Kirjallisuusvuosi 1921 käsittelee vuoden 1921 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1920

text: Kirjallisuusvuosi 1920 käsittelee vuoden 1920 tärkeitä kirjallisuuden tapahtumia, uutisia ja julkistuksia.


title: Planet Case

text: Planet Case on vuonna 2014 perustettu suomalainen poprock-yhtye. Yhtye on julkaissut tähän mennessä viisi singleä. Planet Case on esiintynyt muun muassa Provinssissa vuonna 2017.


title: Planet Case

text:
Yhtye julkaisi ensimmäisen singlen ""Perfect Sound"" vuonna 2015 ja pääsi sillä YleX -kanavan viikon "Nosteessa" -bändiksi. Toisen singlen ""Universe & I"" Planet Case julkaisi toukokuussa 2016, joka tehtiin yhteistyössä tuottaja Jonas Olssonin kanssa. Toukokuussa 2016 Nem Agency ilmoitti tehneensä keikkamyyntisopimuksen Planet Casen kanssa. Samana vuonna yhtye julkaisi kolmannen singlensä ""Satellites"," joka nousi suoratoistopalvelu Spotifyssä yhtyeen kuunnelluimmaksi kappaleeksi. Kolmesta ensimmäisestä singlekappaleesta on myös julkaistu musiikkivideot.
Planet Case yhdistelee musiikissaan popmusiikkia, vaihtoehtorockia sekä elektronisia elementtejä. Yhtyeen musiikkia on verrattu esimerkiksi Coldplayn, Imagine Dragonsin ja The 1975:n kaltaisiin yhtyeisiin.


title: Kirjallisuusvuosi 1919

text: Kirjallisuusvuosi 1919 käsittelee vuoden 1919 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1918

text: Kirjallisuusvuosi 1918 käsittelee vuoden 1918 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1917

text: Kirjallisuusvuosi 1917 käsittelee vuoden 1917 tärkeitä kirjallisuuden tapahtumia, uutisia ja julkistuksia.


title: Thorvald Steen

text: Thorvald Prebensen Steen (s. 9. tammikuuta 1954 Oslo, Norja) on norjalainen kirjailija.


title: Thorvald Steen

text: Steenin esikois teos, runokokoelma "Hemmeligstemplete roser", ilmestyi 1983. Kansainvälistä huomiota herättivät hänen historialliset romaaninsa "Don Carlos "(1993) ja sen itsenäinen jatko "Giovanni" (1995). Hän on kirjoittanut myös näytelmiä ja lastenkirjoja. Kirjoja on käännetty monille kielille. Myöhemmin hän on romaaneissaan käsitellyt Norjan keskiaikaa.


title: Thorvald Steen

text: Kirjailijantyönsä ohessa Steen on ollut aktiivinen ilmaisuvapauden ja ihmisoikeuksien puolestapuhuja. Runoilijana hänen juurensa ovat 1970-luvun poliittisessa taistelulyriikassa. Hän ei nuoruudessaan ollut kiinnostunut runoudesta, vaan alkoi vasta 27-vuotiaana lukea runoja.


title: Thorvald Steen

text: Steen on ollut Norjan kirjailijaliiton puheenjohtaja 1991–1997. Vuodesta 2003 hän on johtanut Norjan Pen-klubia.


title: Kölnin vaaliruhtinaskunta

text: Kölnin vaaliruhtinaskunta () oli Pyhän saksalais-roomalaisen keisarikunnan vaaliruhtinaskunta vuosina 953–1803.


title: Dhu Nuwas

text: Dhu Nuwas eli oikealta nimeltään Yusuf As'ar Yath'ar 500-luvun alkupuoliskolla elänyt oli nykyisessä Jemenissä sijainneen Himyarin kuningaskunnan juutalainen hallitsija. Hänet tunnetaan kristityissä lähteissä etenkin paikallisten kristittyjen vainoista ja Aksumin kuninkaan häntä vastaan Bysantin valtakunnan tuella tekemästä sotaretkestä. Dhu Nuwas sai surmansa taistelussa aksumilaisia vastaan.


title: Dhu Nuwas

text: Dhu Nuwas tunnetaan kristityistä aikalaislähteistä, jotka saattavat esittää hänen tarinansa puolueellisesti. Himyarilaisissa kaiverruksissa hänen nimekseen annetaan Yusuf As'ar Yath'ar ja hänen arvonimensä oli "malik kull al-shu'ub", eli vapaasti kääntäen "kaikkien kansojen kuningas". Nimi Dhu Nuwas on peräisin myöhemmistä arabiankielisistä lähteistä. Arabiankielisen nimen merkityksestä ei ole yksimielisyyttä. Joidenkin selitysten mukaan nimi viittaa lettiin tai poninhäntään, kun taas joidentoisten selitysten mukaan hän olisi ollut Nuwas-nimisen paikkakunnan kuningas eli Juutalaisia lähteitä hänen valtakaudestaan ei tunneta. Dhu Nuwasin edeltäjä Madikarib Yufur (519–522) oli noussut valtaistuimelle etiopialaisen kristityn Aksumin kuningaskunnan tuella. Juutalaisuus oli tuotu Himyariin 400-luvulla Abukaribin valtakaudella ja Dhu Nuwas lienee kääntynyt juutalaisuuteen ennen valtaan nousuaan. Dhu Nuwas polveutui himyarilaisesta kuninkaallisesta suvusta, mutta ei ollut ilmeisti Madikaribin perillinen. Hän nousi valtaistuimelle kesäkuun 522 paikkeilla ollen Himyarin 13:ta ja viimeinen kuningas. Valtaan noustuaan hän kapinoi aksumilaisia vastaan ja aloitti alueen pakkokäänyttämisen juutalaisuuteen. Akssumilaisten varuskunta Zafarissa Sanaan eteläpuolella kukistettiin ja paikallinen kirkko poltettiin. Toinen tuhottu kohde oli Najran, jonka kristityt surmattiin.


title: Dhu Nuwas

text: Kristittyjen surma herätti vihaa Himyarin kristityissä naapurivaltioissa Bysantissa ja Aksumissa. Aleksandrian patriarkka kirjoitti kirjeen Aksumin hallitsija Ella Ašbaha III Calebille kehottaen tätä toimiin Himyarin kuningasta vastaan. Bysantin keisari Justinus I tarjosi puolestaan etiopialaisten käyttöön 60 sotalaivaa. Etiopialaiset hyökkäsivät lopulta Calebin johtamana Himyariin ja voittivat näiden joukot Zabidissa vuonna 525. Dhu Nuwas sai surmansa taistelun aikana. Etelä-Arabialaisen legendan mukaan Dhu Nuwas hukkui taistelun aikana ratsuineen mereen, mutta vuonna 1931 saksalaiset arkeologit Hermann von Wissmann ja Carl Rathjens löysivät hänen hautansa Sanaan kaakkoispuolelta. Dhu Nuwasin jälkeen Jemeniä hallitsi kristitty kuningas Abraha ja 570-luvulla sen valloittivat Persiaa hallinneet sasanidit.


title: Ikaalisten pesäpallokenttä

text: Ikaalisten pesäpallokenttä on Ikaalisissa Vanhakauppalan kaupunginosassa sijaitseva pesäpallokenttä. Kenttä sijaitsee Kyrösjärven rannalla, joka mahdollistaa kovilla läpilyönnillä pallon menon veteen. Ikaalisten pesäpallokenttä on uudistettu vuonna 2018, jolloin sille vaihdettiin uusi sininen tekonurmi vanhan alkuperäisen tekonurmen tilalle, joka oli Suomen ensimmäinen tekonurmi. Kenttä toimii Ikaalisten Tarmon kotipelikenttänä.


title: Barada

text: Barada (vanha nimi Abana, ) on joki Länsi-Syyriassa.


title: Barada

text: Baradajoki alkaa Anti-Libanonvuorilta ja se virtaa etelään Damaskoksen läpi päättyen Al-ʿUtaybah -järvelle ja sen suoalueelle noin 84 kilometrin päässä lähtöpaikastaan. Baradan jokilaakso tunnetaan nimellä "Wadi Barada" ja joki on virratessaan kaivertanut syviä rotkoja Anti-Libanonvuoriin. Joen historiallinen lähde on Ain al-Fijeh jonka jälkeen joen kuljettama vesimäärä lähes kaksinkertaistuu. Joen tärkeä vedenlähde on myös Hermonvuorelle satava lumi. Historialliseen määräänsä verrattuna joen kuljettama vesi on vähentynyt merkittävästi ja ongelman muodostaa myös joen saastuminen.


title: Barada

text: Historian aikana nabatealaiset, aramealaiset ja roomalaiset ovat rakentaneet joen varrelle useita kanavia, joilla sen vettä on ohjattu muualle. Veden ohjaaminen mahdollisti alueen keitaat ja puutarhat Ghoutana tunnetulla alueella. Akveduktit toivat joen vettä Damskoksen kaupunkiin ja Osmanien valtakunnan aikana rakennettiin vedenjakelupisteitä, jotka mahdollistivat esimerkiksi kaupunkien kylpylöiden toiminnan. 1500-luvulla joen varteen alettiin rakentaa kaupungille tyypillisiä kahviloita.


title: AOA

text: AOA (, lyhenne Ace of Angels) on eteläkorealainen tyttöbändi.


title: AOA

text:
Alkuperäisestä kahdeksan hengen ryhmästä ovat lähteneet Youkyung vuonna 2016 ja Choa vuonna 2017.
Yhtyeellä on eri ryhmiä, jotka koostuvat eri jäsenistä:
Yhtye on voittanut "Inkigayo"-musiikkiohjelman singlellään "Miniskirt".


title: AOA

text: Yhtye on voittanut Asia Artist Awards -palkinnon vuonna 2016 "Best Celebrity Award (Singer)" naisartistien kategoriassa.


title: Valtteri Viitakoski

text: Valtteri Viitakoski (s.30. huhtikuuta 1996 Cornwall, Ontario, Kanada) on kanadansuomalainen salibandyn pelaaja. Hän pelaa Nokian Krpn riveissä ja on edustanut Kanadaa alle 19-vuotiaiden MM-kilpailuissa.


title: Valtteri Viitakoski

text: Valtterin isä on entinen maajoukkuetason jääkiekkoilja Vesa Viitakoski. Valtteri syntyi isänsä pelatessa Calgary Flamesin farmijoukkue Cornwall Acesin riveissä ja hänellä on näin ollen sekä Suomen että Kanadan kansalaisuus.


title: Valtteri Viitakoski

text: Valtteri pelasi jääkiekkoa kevääseen 2017 asti Ilveksen junioreissa ja kolmen ottelun verran suomisarjaa KOOVEEssa. Jääkiekkoharrastus jäi kuitenkin syrjään Viitakosken saatua kutsun Kanadan salibandymaajoukkueelta alle 19-vuotiaiden MM-kisoihin. Kanadan salibandymaajoukkue on IFF:n rankingissa sijalla 12 joten Suomen salibandyliigassa pelaava pelaaja on heille arvokas vahvistus.


title: From Genesis to Revelation

text: From Genesis to Revelation on progressiivista rockia esittäneen Genesiksen ensimmäinen studioalbumi.


title: From Genesis to Revelation

text: Kaikki kappaleet kirjoittaneet Tony Banks, Peter Gabriel, Anthony Phillips ja Mike Rutherford.


title: Papuan territorio

text: Papuan territorio () käsitti kaakkoisen neljäsosan Uuden-Guinean saaresta vuodesta 1883 vuoteen 1975. Vuonna 1883 Queenslandin valtio liitti alueen brittiläiseen imperiumiin. Yhdistynyt kuningaskunta kieltäytyi hyväksymästä liittämistä, mutta vuonna 1884 territoriosta tuli Britannian protektoraatti, jota kutsuttiin tuolloin "Brittiläiseksi Uudeksi-Guineaksi". Ei ole varmaa tietoa tarkasta päivämäärästä, jolloin Britannia liitti koko alueen imperiumiinsa, mutta Papua Act 1905:n mukaan se tapahtui suunnilleen 4. syyskuuta 1888. 18. marraskuuta 1902 territorio siirrettiin Britannian Commonwealth realmin Australian vallan alle.


title: Papuan territorio

text: Vuonna 1949 Papuan territorio ja Uuden-Guinean territorio yhdistettiin hallinnolliseksi unioniksi nimeltä Papuan ja Uuden-Guinean territorio. Tämä unioni uudelleennimettiin Papua-Uudeksi-Guineaksi vuonna 1971.


title: Esko Järvelin

text: Esko Uolevi Järvelin (2. lokakuuta 1927 Kemi – 9. maaliskuuta 1988 Joensuu) oli suomalainen apulaiskaupunginsihteeri ja kotiseutuhistorioitsija. Järvelin kirjoitti useita teoksia, artikkelisarjoja ja pakinoita Joensuun seudun sosiaali-, talous- ja henkilöhistoriasta.


title: Esko Järvelin

text: Esko Järvelin kävi koulunsa Kemissä, ensin Veitsiluodon kansakoulussa vuosina 1934–1938. Oppikoulun hän kävi Kemin lyseossa ja kirjoitti sieltä ylioppilaaksi vuonna 1947. Sodan aikana hän palveli Veitsiluodon ilmapuolustuksessa. Yhteiskunnallisessa korkeakoulussa Helsingissä hän suoritti ensin sosiaalihuoltajatutkinnon vuonna 1950 ja valmistui yhteiskuntatieteiden kandidaatiksi vuonna 1953. Järvelin täydensi vielä opintojaan kansansivistysopilla ja hänet promovoitiin maisteriksi vuonna 1956. Ennen tuloaan Helsingin maalaiskunnan sosiaalijohtajan virkaan vuosiksi 1954–1956  hän oli jo ehtinyt työskennellä Veitsiluoto Oy:n sosiaalitoimistossa ja invalidihuoltajana Sulkavan Invalidien ammattioppilaitoksessa. Kemissä hänellä oli myös useita luottamustoimia.


title: Esko Järvelin

text: Pääkaupungiseudulta Järvelin siirtyi yhdessä puolisonsa Ilmi Järvelinin ja Sakari Kiurun kanssa perustamaan Pohjola-opistoa Haukiputaalle. Esko Järvelin opetti opistossa yhteiskunnallisia aineita. Hän myös auskultoi kansanopistonjohtajan toimia varten Työväen akatemiassa v. 1957. Järvelin muutti perheineen Joensuuhun tultuaan valituksi Joensuun kaupungin sosiaalijohtajan virkaan, jota hän hoiti vuosina 1958–1973. Sosiaalijohtajavuosina 1960 hän teki Asla Special Grant -stipendiaattina puolen vuoden opintomatkan USA:han perehtyen siellä ongelmanuorten parissa tehtävään sosiaalityöhön. Järvelin valittiin vuonna 1973 Joensuun kaupungin kansliasihteeriksi , josta hän vuonna 1975 siirtyi 1. apulaiskaupunginsihteerin virkaan. Eläkkeelle Järvelin jäi Joensuun kaupungin palveluksesta v. 1987. Järvelinin luottamustehtäviin kuului mm. toiminta Joensuu-seuran pitkäaikaisena sihteerinä ja seuran toiminnan ideoijana ja toteuttajana. Hän toimi myös Pohjola-Nordenissa. Kirjoittamisen lisäksi hän harrasti kesämökkeilyä, matkailua ja valokuvausta.


title: Esko Järvelin

text: Esko Järvelin kirjoitti nimimerkillä "Apusihteeri" vuosina 1975–1987 sanomalehti Karjalaiseen Joensuun seudun historiaa käsitteleviä pakinoita ja artikkeleita. Vuonna 1978 Joensuu-seura julkaisi näihin kirjoituksiin perustuvan teoksen "Kolmen kauppaneuvoksen aikaa". Kirja kertoo neljän joensuulaisen merkkihenkilön, pormestari J. A. Nystenin sekä kauppaneuvoksien A. J. Mustosen, Petter Parviaisen ja Frithiof Neppenströmin tarinat ja kuvaa samalla elämää Joensuun kaupungissa sen ensimmäisinä vuosikymmeninä. Kirja sai kiitosta paitsi huomattavasta kulttuurihistoriallisesta arvostaan myös selkeydestä ja helppolukuisuudesta.


title: Esko Järvelin

text: Kirjassa "Konstiniekkoja ja kauppamiehiä", joka ilmestyi vuonna 1981, Järvelin jatkaa Joensuun menneisyyden tutkimista. Teos sisältää viiden kauppiaan, Henrik Parviaisen, Simon Parviaisen, Mathias Silvénin, Reinhold Ryynäsen, Jacob Gustaf Cederbergin sekä kolmen käsityöläisen, puuseppä Anders Muikun, maalarimestari ja raatimies Johan Nousiaisen ja kirkonrakennusmestari Theodor Johan Tolpon elämäkerrat. Niiden välityksellä käsitellään kirjan toista teemaa, Joensuun kaupungin vähittäistä kehittymistä Pohjois-Karjalan keskukseksi.


title: Esko Järvelin

text: Esko Järvelinin kirjoittamista järjestö- ja yhteisöhistoriikeista ensimmäisenä julkaistiin teos "Yhy vappaapalokuntaan : Joensuun vapaaehtoinen palokunta 1881–1981", joka perustuu monipuoliseen lähdemateriaaliin.Vuonna 1982 ilmestynyt historiikki kertoo paitsi Joensuun vpk:n vaiheista myös kaupungin palosuojelusta ennen vapaaehtoisen palokunnan perustamista.


title: Esko Järvelin

text: Vuonna 1984 ilmestynyttä teosta "Summarohdoista erikoisvalmisteisiin : Joensuun vanha apteekki 1834–1984" varten Järvelin kävi läpi Joensuun vanhan apteekin oman arkiston lisäksi Valtionarkiston, Joensuun maakunta-arkiston ja Turun apteekkimuseon aineistoja. Kirjan kuvituksena on Joensuun vanhassa apteekissa käytössä olleita apteekkiesineitä.


title: Esko Järvelin

text: Farmasian historiasta Järvelin siirtyi lääninhallinnon historiaan ja teos "Järvelin, Esko. Pohjois-Karjalan lääni : lääninhallinnon syntyvaiheet ja lääninhallituksen toiminta 1960–1985" ilmestyi vuonna 1985. Historioitsija kaivautuu maakunnan menneisyyteen aina 1300-luvulle taustoittaessaan paikallishallinnon pitkää tietä heimomaakunnasta ”kehityksen keihäänkärjeksi”.


title: Esko Järvelin

text: Järvelin sai vuonna 1985 Kansan sivistysrahaston apurahan, joka soveltui Joensuun työväenyhdistyksen historian kirjoittamiseen Suomen vanhimpiin kuuluvan työväenyhdistyksen kattava satavuotishistoriikki ilmestyi vuonna 1988 nimellä "Vaalien vartiotulta. Joensuun työväenyhdistys 1888–1988". Työtä hankaloitti alkuperäislähteiden puute, kunnes kirjoittamisen loppuvaiheessa v. 1987 löytyivät yhdistyksen pöytäkirjat 30 vuoden ajalta vahvistaen luottamusta toisen käden lähdeaineiston todenmukaisuuteen.


title: Esko Järvelin

text: Joensuun kaupungin edustustilaksi kunnostetun Vainoniemen puujugendhuvilan tarina ilmestyi huvilan saavuttaessa 80 vuoden iän v. 1988. Järvelin oli kerännyt "Vainoniemen huvila : totta ja tarua vuosilta 1881–1979" -nimiseen kirjaan omistajasukujen jäseniin liittyvää muistitietoa ja sen tueksi arkistojen ja kirkonkirjojen aineistoa vuodesta 1979 lähtien. Kirjassa on runsas valokuvakuvitus, johon kirjoittajan lisäksi on osallistunut Jussi Järvelin.


title: Esko Järvelin

text: Postuumisti vuonna 1988 ilmestynyt kirja "Apusihteerin paalit" on koottu Apusihteerin pakinoista, jotka kuvaavat 1800-luvun Joensuuta ja elämää ja ihmisiä siellä valloittavan tuoreesti ja läheisesti kuten kirjan toimituskuntaan kuulunut Veijo Saloheimo esipuheessaan toteaa. Kirjan kuvituksena on Pohjois-Karjalan museon kuvakokoelmista koottuja vanhoja Joensuu-aiheisia postikortteja.


title: Esko Järvelin

text: Esko Järvelin ei myöskään ehtinyt saattaa painokuntoon laatimaansa matrikkelia Joensuun ensimmäisistä liikeyrittäjistä eli kauppiaista ja käsityöläisistä, joille oli myönnetty porvarioikeudet vuosina 1849–1879. Joensuu-seura julkaisi sen v. 1993 nimellä "Joensuun porvarimatrikkeli" Ilmi Järvelinin puolisonsa käsikirjoituksesta viimeistelemänä.


title: Esko Järvelin

text: Sanomalehti Karjalaisen lisäksi Järvelin avusti Sosiaaliturva-lehteä. Siinä ilmestyi laaja Joensuun sosiaalitoimen historiaa käsittelevä artikkelisarja "Menneitä aikoja Ylisessä Karjalassa". "Osat 1–20".


title: Esko Järvelin

text: Järvelinin tekstejä löytyy myös Joensuu-aiheisista kuvateoksista.


title: Esko Järvelin

text: Esko Järvelin sai vuonna 1982 Joensuu-palkinnon Joensuun historian kirjaamisesta.


title: Esko Järvelin

text: Järvelin, Esko: Joensuun porvarimatrikkeli. [Joensuu] : Joensuu-seura, 1993.


title: Esko Järvelin

text: Järvelin, Esko. Vaalien vartiotulta : Joensuun työväenyhdistys 1888–1988 / Esko Järvelin. - Joensuu : Koliprint, 1988.


title: Esko Järvelin

text: Järvelin, Esko. Vainoniemen huvila : totta ja tarua vuosilta 1881–1979 / [valokuvat: Esko Järvelin, Jussi Järvelin]. - Joensuu : [Joensuun kaupunki], 1988.


title: Esko Järvelin

text: Järvelin, Esko. Apusihteerin paalit / Esko Järvelin ; [toimituskunta: Veijo Saloheimo...et al.]. - [Joensuu] : Joensuu-seura, 1988


title: Esko Järvelin

text: Järvelin, Esko: Heernen testamentista Ukko-Heikin rohtoihin. Teoksessa [Heernen testamentista Pohjois-Karjala projektiin] : Pohjois-Karjalan lääkäriyhdistys r.y. 70 vuotta / päätoim.: Pekka Kääpä. - [Joensuu] : [Pohjois-Karjalan lääkäriyhdistys], 1988, s. 13–18


title: Esko Järvelin

text: Valokuvia Joensuusta / kuvat Mikko Savolainen ; sanat Esko Järvelin. - [Joensuu] : Joensuun kaupunki, 1986.


title: Esko Järvelin

text: Järvelin, Esko. Pohjois-Karjalan lääni : lääninhallinnon syntyvaiheet ja lääninhallituksen toiminta 1960–1985 / Esko Järvelin. - [Joensuu] : [Pohjois-Karjalan lääninhallitus], 1985


title: Esko Järvelin

text: Järvelin, Esko. Summarohdoista erikoisvalmisteisiin : Joensuun vanha apteekki 1834–1984 / Esko Järvelin. - [Joensuu] : [V. Mannelin], 1984


title: Esko Järvelin

text: Joensuu - Järvelin, Esko. Teoksessa Karjala. 4, Karjalan vaiheet / [toimitusneuvosto: Markku Haapio] ; [toim.: Yrjö-Pekka Mäkinen...et al.] ; [kartat piirt. Inna Niskanen] ; [kirj.: Silvo Hietanen...et al.]. - [Hämeenlinna] : Karisto, 1983.


title: Esko Järvelin

text: Järvelin, Esko. Yhy vappaapalokuntaan : Joensuun vapaaehtoinen palokunta 1881–1981 / Esko Järvelin. - Joensuu : [Joensuun vapaaehtoinen palokunta], 1982


title: Esko Järvelin

text: Järvelin, Esko. Konstiniekkoja ja kauppamiehiä / Esko Järvelin ; [valokuvat: kirjoittajan]. - [Joensuu] : [Joensuu-seura], 1981


title: Esko Järvelin

text: Järvelin, Esko. Joensuun vapaaopisto 1920–1980. - 1981.


title: Esko Järvelin

text: Joensuu : puun ja virran kaupunki / Mikko Savolainen ; teksti Esko Järvelin. - 1979.


title: Esko Järvelin

text: Järvelin, Esko. Kolmen kauppaneuvoksen aikaa / Esko Järvelin. - [Joensuu] : [Joensuu-seura], 1978


title: Esko Järvelin

text: Menneitä aikoja Ylisessä Karjalassa. Osat 1–20. Sosiaaliturva. - 75(1987) : 3 - 22


title: Kefradiini

text: Kefradiini (CHSNO) on puolisynteettinen niin kutsutun ensimmäisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina hoidettaessa bakteeri-infektioita, joskin nykyisin sen käyttö on harvinaista.


title: Kefradiini

text: Kefradiini on huoneenlämpötilassa väritöntä kiteistä ainetta. Yhdiste liukenee hyvin veteen ja hieman etanoliin ja asetoniin. Poolittomiin orgaanisiin liuottimiin kefradiini ei liukene. Kefradiinin antibioottinen vaikutusmekanismi on sama kuin muillakin kefalosporiineilla eli se estää bakteerien soluseinämän synteesiä. Vaikutuskirjoltaan se on samankaltainen kefaleksiinin kanssa. Kefaleksiinista poiketen kefadriinia voidaan annostella tablettien lisäksi myös ruiskeena lihakseen tai suoneen. Kefadriiniä voidaan käyttää kefaleksiinin tavoin muun muassa virtsatietulehduksen, korvatulehduksen, hengitysteiden infektioiden ja ihotulehdusten hoitoon. Haittavaikutukset ovat samankaltaisia muiden kefalosporiinien kanssa ja lisäksi eräillä potilailla on esiintynyt riskiä emättimen hiivasienitulehdukseen. Kefadriini tuli markkinoille vuonna 1972. Sittemmin uudemmat kefalosporiinit ovat korvanneet sen ja kefadriinin käyttö on enää vähäistä.


title: Henrik Stensson (Renhuvud)

text: Henrik Stensson (Renhuvud) (kirjallisuudessa myös Finne; k. 1522) oli linnanvouti, kihlakunnanvouti, laamanni ja valtaneuvos. Henrikin vanhemmat oli turkulainen raatimies, vouti ja kihlakunnantuomari Sten Henriksson (1447–1490) ja Anna Jakobsdotter (Kurki). Henrik avioitui ilmeisesti 1. elokuuta 1503 laamanni Jeppe Perssonin (Ille) ja Märta Olofsdotterin (Tavast) tyttären Valborg Jakobsdotterin kanssa. Valborgin kuoltua Henrik avioitui uudestaan noin vuonna 1512 Margaretan kanssa. Margareta oli ilmeisesti Hans Lydeken ja Kristina Larsdotterin tytär.


title: Henrik Stensson (Renhuvud)

text: Henrik Stensson mainitaan ensimmäisen kerran vuonna 1490, jolloin hän toimi Pohjois-Suomen voutina. Henrik oli Ruotsin valtionhoitaja Sten Sturen kannattaja, ja vuonna 1497 Henrik Stenssonista tuli Hämeen linnan vouti Sten Sturen puolison Ingeborg Åkentytär Tottin tultua Hämeen linnaläänin haltijaksi. Vuonna 1502 tai 1503 hänestä tuli Vehmaan kihlakunnanvouti.


title: Henrik Stensson (Renhuvud)

text: Vuonna 1504 Svante Nilsson valittiin Ruotsin valtionhoitajaksi, ja Henrikin oli vaihdettava puolta. Hän luopuikin seuraavana vuonna Ingeborgin palveluksesta linnanvoutina, mutta hän sai säilyttää asemansa kihlakunnanvoutina. Vuonna 1506 hän toimi myös korkeassa virassa Pohjois-Suomen laamannina. Henrik Stensson oli Suomessa Svante Nilssonin uskotuin mies, mikä ajoi hänet konfliktiin Viipurin linnanherran Eerik Turessonin kanssa. Keväällä 1511 Henrik valitti Eerik Turessonin käyvän yksityistä sotaa häntä vastaan. Kiista päättyi Eerikin kuolemaan toukokuussa 1511.


title: Henrik Stensson (Renhuvud)

text: Henrikiltä on säilynyt valituskirje, joka on kirjoitettu joskus vuosien 1505 ja 1511 välillä. Kirjeen mukaan Henrik oli lampuotinsa luona Hauhon kirkolla viettämässä adventtia. Henrik oli rukoilemassa kirkkomaalla seuranaan vain keihästä kantanut renki. Heidän lisäkseen kirkolla oli vain vanha saksalainen palkkasoturi Jacob Lothernikht, joka oli matkalla Pyhän Jaakon kirkolle Renkoon.


title: Henrik Stensson (Renhuvud)

text: Henrikin ollessa astumassa ulos kirkosta paikalle saapui reellä Lasse kauppias palvelijansa kanssa aseet kädessään. Hyökkääjät yrittivät ampua entistä voutia varsijousella, mutta Henrik tarttui palvelijansa keihääseen ja iski sen tylpällä päällä Lassea selkään, minkä seurauksena Lasse pakeni paikalta. Hyökkäyksen taustalla oli riita siemenviljasta, jonka Henrik oli voutina ollessaan lainannut Lassen lampuodille, ja jonka Henrikin palvelija oli väkisin käynyt hakemassa takaisin.


title: Henrik Stensson (Renhuvud)

text: Seuraavana päivänä Henrik oli taas Hauhon kirkossa viettämässä messua. Sinä päivänä Lasse kauppias tuli kirkolle 14-vuotiaan poikansa Gudmundin kanssa, kumpikin täyteen haarniskaan pukeutuneena. He hyökkäsivät kirkkoon, mutta Henrik oli jo ehtinyt lähteä pappilaan. Lasse ja hänen poikansa pieksivät hänen sijaansa kirkkomaalla olleen Henrikin palvelijan ja veivät hänen hilparinsa. Tapauksen jälkeen Lasse lähti Viipuriin valittamaan linnanherra Erik Turessonille Henrikin varastaneen hänen viljaansa ja hyökänneen hänen kimppuunsa kirkkotiellä.


title: Henrik Stensson (Renhuvud)

text: Svante Nilsson kuoli talvella 1511–1512, ja valtionhoitajaksi nousi hänen poikansa Sten Sture nuorempi. Hänen vieraillessaan Hämeen linnassa 1512 kutsuttiin Henrik Stenssonia ensimmäistä kertaa valtaneuvokseksi. Henrik osallistui myös vuonna 1513 diplomaattiretkeen, jonka tarkoitus oli neuvotella Novgorodin kanssa aselevon pidentämisestä. Samana vuonna hän oli joidenkin kuukausien ajan Sten Sturen alaisuudessa olleen Raaseporin linnan herrana.


title: Henrik Stensson (Renhuvud)

text: Vuonna 1520 Tanskan kuningas Kristian II valloitti Tukholman, ja muun muassa Sten Sture nuorempi sai surmansa Tukholman verilöylyssä. Tanskalaisten saapuessa Turkuun samana vuonna joukko suomalaisia rälssimiehiä joukossaan Henrik Stensson alistuivat tanskalaisten herruuteen. Marraskuussa 1521 Kustaa Vaasan johtamat ruotsalaisjoukot piirittivät tanskalaisten hallussa olleen Turun linnan. Tanskalaiset kostivat kaappaamalla joukon rälssimiehiä linnaan. Osa heistä hirtettiin heti linnan muureille, mutta heidän joukossaan ollut Henrik Stensson teloitettiin Kristian II:n käskystä vasta tammikuussa 1522.


Dubuquen roomalaiskatolinen arkkihiippakunta (, ) on roomalaiskatolinen arkkihiippakunta Koillis-Iowassa Yhdysvalloissa. Se perustettiin 15. kesäkuuta 1893 ja siihen kuuluvat Davenportin, Des Moinesin ja Sioux Cityn hiippakunnat.


title: Blumhouse Productions

text: Blumhouse Productions on yhdysvaltalainen elokuvien ja televisio-ohjelmien tuotantoyhtiö. Yhtiön perusti Jason Blum vuonna 2000. Yhtiö tunnetaan pääasiassa alhaisen budjetin kauhuelokuvien tuottajana, kuten elokuvista "Paranormal Activity", "Sinister" ja "Riivattu".


title: Blumhouse Productions

text: Blumhouse Productionsilla on yhteistyösopimus tuotantoyhtiö Universal Picturesin kanssa.


title: Viestinnän johtaminen

text: Viestinnän johtaminen () (aikaisemmin yhteisöviestintä) on yksi Jyväskylän yliopiston kauppakorkeakoulun pääaineista (pääopintosuunta), joka paneutuu mm. organisaatioiden sidosryhmäsuhteisiin, maineenhallintaan, kriisiviestintään ja digitaalisiin viestintästrategioihin.


title: Viestinnän johtaminen

text: Viestinnän johtamisen tehtävä on edistää organisaation toimintaa ja sen jatkuvuutta sidosryhmäsuhteiden rakentamisen sekä organisaation hyvän maineen vaalimisen kautta. Viestinnän tutkimus näkee organisaatiot osana yhteiskuntaa, missä organisaatio pystyy menestymään vain ottamalla huomioon sen ympärillä olevat sidosryhmät sekä heidän tarpeensa ja odotuksensa. Koska teknologia mahdollistaa viestinnän suoraan yleisöille ja yleisöjen välillä esimerkiksi sosiaalisen median kautta, viestinnän johtamisessa ollaan siirtymässä teema-areena ajatteluun. Tässä ajattelussa yksisuuntaista tiedottamista tekevät organisaatiot, yhteisöt ja brändit nähdään vain yhtenä äänenä dynaamisessa julkisessa keskustelussa (). Viestinnän johtaminen sisältää sekä organisaation sisäisen työyhteisöviestinnän, että ulkoisten sidosryhmäsuhteiden hoitamisen esimerkiksi päättäjiin, mediaan ja vaikuttajiin.


title: Viestinnän johtaminen

text: Viestinnän johtamisen opetus ja tutkimus painottuvat dynaamisiin sidostyhmäsuhteisiin ja aineettomaan pääoman hyödyntäminen erityisesti digitaalisessa toimintaympäristössä. Viestintä liittyy vahvasti muihin tieteen alueisiin, kuten markkinointiin, johtamiseen, joukkoviestintään, informaatiotieteisiin, tietotekniikkaan sekä psykologiaan ja sosiologiaan.


title: Viestinnän johtaminen

text: Viestinnän johtaminen sijoittuu Jyväskylän Yliopiston kauppakorkeakoulun Digital Marketing & Communication – tutkimusryhmään. Viestinnän johtamisen oppiaineessa johdetaan parhaillaan isoa TEKES-rahoitteista tutkimusprojektia sisältömarkkinoinnin logiikasta .


title: Viestinnän johtaminen

text: Viestinnän johtamisen opinnot valmentavat opiskelijoita toimimaan viestinnän ammattilaisina yrityksissä, julkisella sektorilla, järjestöissä, tutkimusyhteisöissä, viestintätoimistoissa tai itsenäisinä konsultteina . Kauppalehden vertailun mukaan Vuonna 2017 viestintäala oli neljänneksi kannattava yritysala Suomessa.


title: Viestinnän johtaminen

text: Työtehtävinä tämä tarkoittaa tiedottajan tehtävien hoitamista, viestinnän strategista suunnittelua, johdon konsultointia ja asiantuntijatehtäviä esimerkiksi mediasuhteiden hallinnassa, sisältöjen luomisessa, tutkimuksessa, konsultoinnissa ja viestinnän ohjeistamisessa . Ammattinimikkeitä ovat muun muassa viestintäpäällikkö, viestintäkonsultti, sisältöstrategi, viestintäjohtaja, viestinnän suunnittelija, tiedottaja ja viestinnän asiantuntija.


title: Uuden Musiikin Kilpailu 2018

text: Uuden Musiikin Kilpailu 2018 (UMK 2018) järjestettiin 3. maaliskuuta 2018. Kilpailu oli järjestyksessään 7. Uuden Musiikin Kilpailu. Poikkeuksena aiempiin vuosiin kilpailu käytiin ainoastaan yhden artistin kilpailuna, jossa kilpailivat kolme Saara Aallolle tehtyä kappaletta. Voittajaksi äänestettiin kappale "Monsters".


title: Uuden Musiikin Kilpailu 2018

text:
Yleisradio järjesti avoimen haun kappaleista syyskuussa 2017, sekä heti edellisvuoden kilpailun jälkeen viikon kestäneen haun, jossa pystyi ilmoittautumaan pelkkänä artistina tai pelkällä kappaleella.
Yle kuitenkin ilmoitti 7. marraskuuta, että se on valinnut Suomen edustajaksi Saara Aallon.


title: Uuden Musiikin Kilpailu 2018

text: Uuden Musiikin Kilpailu 2018 järjestettiin 3. maaliskuuta 2018 Espoo Metro Areenalla, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2018 Eurovision laulukilpailussa. Kansanväliset raadit olivat vuonna 2018 Portugali, Islanti, Iso-Britannia, Italia, Sveitsi, Norja, Ranska ja Viro.


title: Uuden Musiikin Kilpailu 2018

text: Yleisradion tapaa nostaa Saara Aalto Suomen vuoden 2018 euroviisuedustajaksi sai vastaansa kritiikkiä. Yle perusteli Saara Aallon yksimielistä valintaa sillä, että muita sopivia ehdokkaita ei löytynyt, ja, että yleisö toivoi tunnettua artistia edustajaksi. Muun muassa musiikintekijöiden etujärjestön Suomen musiikintekijät ry:n mukaan Yle muutti Uuden Musiikin Kilpailun sääntöjä kesken kilpailun ja valitsi Saara Aallon euroviisuedustajaksi ilman kunnollista kilpailutusta.


title: Uuden Musiikin Kilpailu 2018

text: Finaalia seurasi keskimäärin 730 000 televisionkatsojaa.


title: Fabianinkadun helikopterionnettomuus

text: Fabianinkadun helikopterionnettomuus oli 6. kesäkuuta 1965 Helsingissä tapahtunut lento-onnettomuus, jossa Agusta-Bell 47J Ranger -helikopteri putosi Fabianinkatu 38:n kohdalle ja tuhoutui. Onnettomuudessa kuoli helikopterin lentäjä ja kaksi matkustajaa. Kolmas matkustaja loukkaantui.


title: Fabianinkadun helikopterionnettomuus

text: Helikopteri lähti kuvauslennolle Malmilta ja kävi välillä Kaivopuistossa, kunnes sen pyrstöroottori hajosi kesken lennon Kaisaniemen yläpuolella. Kopteri putosi Fabianinkatu 38:n katolle (Metsätaloa vastapäätä) ja pyörähti sieltä räystään yli kadulle. Alueella oli jonkin verran iltapäiväliikennettä, mutta kadulla kulkeneista kukaan ei loukkaantunut. Onnettomuuden tutkinnassa todettiin, että pyrstöroottorin lapaan oli tullut väsymismurtuma, jonka seurauksena lapa rikkoutui.


title: Fabianinkadun helikopterionnettomuus

text: Fabianinkadun onnettomuus oli Suomen ensimmäinen helikopterionnettomuus, jossa kuoli ihmisiä.


title: Pseudomonas syringae

text: Pseudomonas syringae on gramnegatiivinen siimallinen ja värekarvallinen sauvabakteeri, jolla on kyky sairastuttaa puita. Bakteeri on sukua ihmisille yleisesti infektioita aiheuttavalle "Pseudomonas aeruginosa" -bakteerille, mutta ei ole ihmispatogeeni, eli ei tartu ihmiseen.


title: Pseudomonas syringae

text: "Pseudomonas syringae" on aiheuttanut tuhoa erilaisilla viljelyskasveilla. Muun muassa päärynätarhoilla, joissa se muiden harmaahomeiden ja sinihomeiden ohella aikaansaa sadon pilaantumista. Omat bakteerin geneettiset muotonsa pilaavat esimerkiksi tomaatteja ja muita viljelykasveja.


title: Pseudomonas syringae

text: "Pseudomonas syringae"n muoto "pv. aesculi" on erikoistunut hevoskastanjaan, jonka se sairastuttaa esimerkiksi puistoissa halkeamien ja haavojen kautta. Sairastuneen puun pintaan muodostuu ruskeita laikkuja. Infektoituneita puita ei voi parantaa esimerkiksi antibiootein, vaan ne on kaadettava tartunnan leviämisen estämiseksi. Tautia on tavattu ainakin Britanniassa, Norjassa ja Suomessa.


title: Salmin ortodoksinen kirkko

text: Salmin ortodoksinen kirkko eli Pyhän Nikolauksen kirkko on raunioitunut ortodoksinen kirkko Salmissa Karjalan tasavallassa Venäjällä. Ennen alueen luovuttamista Neuvostoliitolle kirkko sijaitsi Viipurin läänin Salmin kunnassa. Kirkko rakennettiin vuonna 1825, ja se vaurioitui pahoin talvi- ja jatkosodan aikana.


title: Salmin ortodoksinen kirkko

text: Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa.


title: Göta Tingvald-Hannikainen

text: Göta Zuleima Tingvald-Hannikainen (o.s. Tingvald; 23. syyskuuta 1896 Vaasa – 12. helmikuuta 1982 Helsinki) oli suomalainen lääkäri, joka tunnetaan ylioppilaiden keuhkotarkastusten alulle panijana ja muun muassa Ylioppilaiden terveydenhoitosäätiön lääkärinä.


title: Göta Tingvald-Hannikainen

text: Tingvald-Hannikaisen vanhemmat olivat Juho Tingvald ja Hulda Vilhelmina Olin ja puoliso vuodesta 1937 professori, säveltäjä Ilmari Hannikainen. Hän tuli ylioppilaaksi 1915 ja valmistui lääketieteen lisensiaatiksi 1925. Lääketieteen ja kirurgian tohtoriksi hän väitteli 1939, erikoistuttuaan keuhkosairauksiin 1930 ja sisätauteihin 1936. Tingvald-Hannikainen toimi sisätautien ja keuhkosairauksien lääkärinä useissa eri sairaaloissa ja parantoloissa. Ylioppilaiden terveydenhoitotoimiston ylilääkäri hän oli 1946–1949 ja sitä ennen ylioppilaiden tuberkuloosilääkäri vuodesta 1931. Helsingin tuberkuloositoimiston ylikääkärinä hän työskenteli 1944–1954 ja sitten Lapin tuberkuloosipiirin johtajana ja Muurolan parantolan ylilääkärinä 1954–1960. Tingvald-Hannikainen oli Helsingin yliopiston tuberkuloosiopin dosentti 1947–1959.


title: Göta Tingvald-Hannikainen

text: Tingvald-Hannikainen teki vuonna 1931 aloitteen opiskelijoiden ennakoivista tuberkuloositarkastuksista, jotka aloitettiin hänen johdollaan seuraavana vuonna.


title: Jani Kaulo

text: Jani Kaulo (s. 1978) on suomalainen tavaramerkkijuristi. Kaulo on Suomen Patenttiasiamiesyhdistyksen täysivaltainen jäsen ja auktorisoitu tavaramerkkiasiamies sekä eurooppatavaramerkkiasiamies . Kaulo on antanut useita tavaramerkkeihin liittyviä asiantuntijahaastatteluja medialle, kuten esimerkiksi tavaramerkkien kaappauksista Kiinassa sekä tuoteväärennöksistä . Hän on myös suosittu puhujavieras ja luennoitsija immateriaalioikeuksiin liittyvistä aiheista .


title: Jani Kaulo

text: Kaulo on toiminut Suomi-ASEAN kauppayhdistyksen hallituksen jäsenenä vuodesta 2015 ja varapuheenjohtajana vuodesta 2016 lähtien .


title: Yösammakot

text: Yösammakot ("Phrynomantis") on ahdassuusammakoiden heimoon kuuluva sammakkosuku. Se on alaheimonsa Phrynomerinae ainoa suku. Yösammakot ovat kotoperäisiä Saharan eteläpuolisessa Afrikassa.


title: Yösammakot

text: Sukuun kuuluu viisi lajia:


title: Forza Motorsport 7

text: Forza Motorsport 7 on Turn 10 Studiosin kehittämä ajopeli, joka on seitsemäs osa Forza Motorsport -pelisarjassa. Microsoft Studios julkaisi pelin Xbox Onelle lokakuussa 2017.


title: Forza Motorsport 7

text: "Forza Motorsport 7" on ajopeli, jossa on yli 700 autoa – mukaan lukien uudet Horizon Edition autot, joista suurin osa on tuotu "Forza Horizon 3":sta. Pelissä on yli 200 mahdollista kokoonpanoa kilpailla 32 eri paikassa, mukaan lukien kaikki radat "Forza Motorsport 6":sta; Fiktiivinen kadunpiiri Dubaissa on yksi uusista piireistä. Pelissä on useita ratoja, jotka palaavat "Forza Motorsport 4":sta, mukaan lukien Maple Valley Raceway, Mugello Circuit ja Suzuka Circuit. Pelin kaksi uutta ominaisuutta ovat dynaaminen sää (aiemmin vain pelisarjan Horizon-nimikkeissä) ja muokattavat ajajien ulkoasut.


title: Forza Motorsport 7

text:
"Forza Motorsport 7":n kehitti
Turn 10 Studios Xbox One X -konsolin rinnalle, Turn 10 tarjoaa Xboxin laitteistotiimille tästä palautetta. Tammikuun puolivälissä 2017 Xbox-laitteistotyöryhmä toimitti Turn 10:lle prototyypin Xbox One X -järjestelmästä. Turn 10 sai "ForzaTech"-demonsa käyntiin konsolissa kahden päivän kuluessa sen vastaanottamisesta. Peli toimii 4K:n tarkkuudella, tai 60 FPS, jos laatu on 1080p, mikäli käytössä on Xbox One X.


title: Forza Motorsport 7

text: Peli ei sisällä Toyotan maantieajoneuvoja lisensointiasioista johtuvista syistä. Tarjolla ovat vain yhtiön valitsemat ralli -ja muokatut ajoneuvot (NASCAR lukeutuu tähän). The Arctic Trucks Hilux, T100 SR5 TrophyTruck, Subaru BRZ ja Land Cruiser Arctic Trucks esiteltiin myöhemmin DLC:n kautta. Kuitenkin Volkswagen palaa "Horizonin 3":n poissaolon jälkeen.


title: Forza Motorsport 7

text: "Forza Motorsport 7" esiteltiin "Microsoftin" lehdistötilaisuudessa "E3 2017" -näyttelyssä 11. kesäkuuta. Vuoden 2018 Porsche 911 GT2 RS paljastettiin pelin rinnalla osana kuuden vuoden lisenssisopimusta "Microsoftin" ja autonvalmistaja Porschen välillä. Peli tuli markkinoille samanaikaisesti "Windows 10:lle" ja "Xbox Onelle", ja sen suunniteltiin olevan saatavilla "Xbox One X:n" julkaisun yhteydessä. OneDrive-musiikkituki ilmoitetaan kuitenkin vasta myöhemmin.


title: Kaavin

text: Kaavin on keittiön työväline, jota käytetään erityisesti leivonnassa. Kaapimia on sekä varrellisia että varrettomia; varrellisia kutsutaan tavallisesti myös nuolijoiksi. Tavallisia valmistusmateriaaleja ovat muovi ja silikoni, mutta varsinkin ammattimaiseen käyttöön tarkoitetut varrettomat kaapimet ovat usein terästä. Kaavinta voidaan käyttää taikinan irrottamiseen astiasta tai pöydästä sekä sillä voidaan jakaa taikina pienempiin osiin.


title: Harriet Silius

text: Harriet Margareta Silius (s. 25. tammikuuta 1948 Turku) on suomalainen naistutkija ja professori.


title: Harriet Silius

text: Silius opiskeli Åbo Akademissa ja suoritti valtiotieteen maisterin tutkinnon 1971 ja lisensiaatintutkinnon 1986 ja väitteli tohtoriksi vuonna 1992 tutkielmalla "Den kringgärdade kvinnligheten". Hän on tehnyt työuransa Åbo Akademin palveluksessa opintosihteerinä, tutkijana ja assistenttina, ja hänet nimitettiin naistutkimuksen professoriksi vuonna 1997. Hän johti eurooppalaista naistutkimuksen verkostoa (AOIFE) vuosina 1996–1999 ja toimi aikakauskirjan "Nordic Journal of Women’s Studies" päätoimittajana 1996–1999.


title: Harriet Silius

text: Siliuksen puoliso oli kanslianeuvos Roger Broo. Heillä on kolme lasta.


title: Metapolitiikka

text: Metapolitiikalla viitataan poliittiseen toimintaan, joka kohdistuu arvojen ja yleisen ilmapiirin muuttamiseen, jotta päivänpoliittisten kysymysten toteuttaminen on tulevaisuudessa mahdollista. Kyse on esimerkiksi kielen ja käsitteiden hallinnasta, joiden avulla mielipideilmastoa muutetaan tavoiteltuun suuntaan.


title: Yhdysvaltain presidentinvaalit 1820

text: Yhdysvaltain presidentinvaalit 1820 olivat järjestyksessään yhdeksännet Yhdysvaltain presidentinvaalit, jotka järjestettiin 1. marraskuuta – 6. joulukuuta 1820. Vaalit olivat kolmannet ja viimeiset, joissa presidentti valittiin käytännössä yksimielisesti. Presidentti James Monroe ja varapresidentti Daniel D. Tompkins valittiin uudelle kaudelle helposti ja he saivat kaikki paitsi yhden valitsijaäänistä.


title: Yhdysvaltain presidentinvaalit 1820

text:
Yhdysvaltain presidentinvaalit 1820
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Luuseri (elokuva)

text: Luuseri (tv-esityksessä Kaiken takana on äiti, "Mother") on Albert Brooksin ohjaama yhdysvaltalainen komediadraama vuodelta 1996. Brooks on tehnyt myös elokuvan käsikirjoituksen yhdessä Monica Johnsonin kanssa ja näyttelee elokuvan pääosaa. Naispääosassa hänen äitiään esittää Debbie Reynolds.


title: Luuseri (elokuva)

text: Elokuvan tarinassa neuroottinen, kahdesti eronnut tieteiskirjailija muuttaa takaisin äitinsä luo selvittääkseen elämäntilannettaan.


title: Luuseri (elokuva)

text: "The New York Timesin" kriitikot valitsivat "Luuserin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Rimminjärvi

text: Rimminjärvi on suomalainen nimi, joka tarkoittaa:


title: Miloš Roman

text: Miloš Roman (s. 6. marraskuuta 1999 Kysucké Nové Mesto, Slovakia) on slovakialainen jääkiekkoilija, joka pelaa WHL-joukkue Vancouver Giantsissa. Hän on pelipaikaltaan keskushyökkääjä.


title: Miloš Roman

text: Roman aloitti jääkiekkoilun MsHK Žilinassa. Hän siirtyi kuitenkin jo yläasteikäisenä isoveljensä Michalin tapaan pelaamaan naapurimaa Tšekkiin ja HC Třinecin junioreihin, sillä Romanin vanhemmat halusivat hänen helpommin yhdistävän koulunkäynnin ja jääkiekkoilun, mikä näkyi mm. harjoitusajankohdissa. Třinecin kaupunki sijaitsee reilun 50 kilometrin päässä veljesten kotikaupungista Kysucké Nové Mestosta. Miloš Roman oli kaudella 2013–2014 Třinecin C-nuorten paras maalintekijä 36 osumallaan, joilla hän sijoittui Tšekin C-nuorten sarjan maalipörssissä neljänneksi. Kauden 2014–2015 päätteeksi Roman voitti maan B-nuorten sarjan mestaruuden ja kauden 2015–2016 päätteeksi hän voitti Tšekin A-nuorten Extraliga juniorůn mestaruuden.


title: Miloš Roman

text: HC Slovan Bratislava varasi Romanin 76. pelaajana . Hän debytoi kaudella 2016–2017 HC Třinecin Extraliga-joukkueessa, jossa Roman pelasi ensimmäisen ja kauden ainoan ottelunsa 27. syyskuuta 2016 HC Olomoucia vastaan. Hänestä tuli 16 vuoden, kymmenen kuukauden ja 21 päivän ikäisenä kaikkien aikojen toiseksi nuorin Tšekin Extraligassa debytoinut slovakialaispelaaja Richard Pánikin jälkeen. Roman pelasi suurimman osan kaudestaan kuitenkin sarjatasoa alempana 1. česká hokejová ligan HC Frýdek-Místekissä, jossa hän teki 29 runkosarjaottelussa tehot 4+2=6 ja kymmenessä playoff-ottelussa tehot 1+1=2. Roman vahvisti kevätkaudella myös Třinecin A-nuoria, joiden paras maalintekijä hän oli Jakub Lackan ja Kryštof Stuchlíkin kanssa kuudella osumallaan.


title: Miloš Roman

text: WHL-joukkue Vancouver Giants varasi Romanin kuudentena pelaajana . Hän siirtyi joukkueeseen kaudeksi 2017–2018. Roman teki runkosarjassa 39 ottelussa tehot 32 tehopistettä. Hänet valittiin CHL Top Prospects Gameen, mutta nilkkavamma kuitenkin esti Romanin osallistumisen. Pudotuspeleissä hän jakoi kolmella osumallaan Giantsin sisäisen maalipörssin voiton Tyler Bensonin ja Bowen Byramin kanssa.


title: Miloš Roman

text: Calgary Flames varasi Romanin neljännellä kierroksella 122. pelaajana .


title: Miloš Roman

text: Roman pelasi alle 20-vuotiaiden MM-kilpailuissa vuosina 2017, 2018 ja 2019, joista ensimmäisessä turnauksessa hän voitti Slovakian sisäisen tehotilaston lukemalla +3. Roman valittiin Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Slovakian joukkueessa samassa turnauksessa pelasi myös Romanin kaksi vuotta vanhempi isoveli Michal. Vuoden 2018 turnauksessa Miloš Roman valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2019 turnauksessa hän oli kolmella osumallaan Slovakian paras maalintekijä Andrej Kollárin kanssa.


title: Miloš Roman

text: Roman pelasi myös alle 18-vuotiaiden MM-kilpailuissa vuosina 2016 ja 2017. Jälkimmäisessä turnauksessa hänet valittiin Venäjää vastaan pelatun puolivälieräottelun päätteeksi Slovakian ottelun parhaaksi pelaajaksi. Roman pelasi myös alle 18-vuotiaiden Ivan Hlinkan muistoturnauksessa vuosina 2015 ja 2016, joista jälkimmäisessä turnauksessa hän oli Slovakian paras syöttäjä ja jakoi sisäisen pistepörssin voiton Filip Krivošíkin kanssa viidellä syöttöpisteellään. Roman pelasi myös World U-17 Hockey Challengessa marraskuussa 2014.


title: Miloš Roman

text: Slovakian A-maajoukkueessa Roman on pelannut kaksi ottelua tehden yhden maalin. Hän teki A-maajoukkuedebyyttinsä vain 17-vuotiaana kaudella 2016–2017.


title: Miloš Roman

text: Romanin isoveli Michal pelaa puolustajana kotimaassaan HKm Zvolenin Extraliga-joukkueessa. Veljekset harrastivat lapsena myös taitoluistelua.


title: Jimmy Wong

text: Jimmy Wong (oik. James Franklin Wong s. 28. maaliskuuta 1987) on amerikkalainen näyttelijä, muusikko ja tubettaja. Hänet tunnetaan parhaiten hänen 2011 julkaisemastaan musiikkivideosta, ”Ching Chong: Asians in the library song” ja hänen roolistaan nettisarjassa "Video Game High School". Vuonna 2017 hän tubettaja Meghan Camarena ohjasivat videopeliteemaisen ohjelman "Polaris primetime", joka on luotu osaksi Disneyn ”D/XP” -ohjelmointiosastoa Disney XD:llä. Wongin kotikaupunki on Seattle. Hänen isoveljensä on Freddie Wong.


title: Jimmy Wong

text: Wong näyttelee vuonna 2020 ensi-iltansa saavassa "Mulanissa".


title: Uuden-Guinean territorio

text: Uuden-Guinean territorio () oli Uuden-Guinean saaren koillisosan käsittänyt alue, joka vuosina 1920–1975 oli Australian hallinnassa alkujaan Kansainliiton mandaattialueena, toisen maailmansodan jälkeen YK:n huoltohallintoalueena. Vuonna 1949 Uuden-Guinean territorio ja Papuan territorio yhdistettiin hallinnollisena unionina nimeltä Papuan ja Uuden-Guinean territorio. Kyseinen unioni uudelleennimettiin Papua-Uudeksi-Guineaksi vuonna 1971.


title: Papuan ja Uuden-Guinean territorio

text: Papuan ja Uuden-Guinean territorio () oli Australian hallitsema Yhdistyneiden kansakuntien huoltohallintoalue, joka perustettiin vuonna 1949 yhdistämällä hallinnollisesti kaksi Australian hallinnassa ennestään ollutta Uuden-Guinean saarella sijainnutta aluetta: Papuan territorio, joka oli kuulunut Australialle vuodesta 1902, sekä Uuden-Guinean territorio, jota Australia oli vuodesta 1920 lähtien hallinnut Kansainliiton mandaattialueena. Vuonna 1972 territorion nimi muuttui muotoon Papua-Uusi-Guinea () ja vuonna 1975 siitä tuli Papua-Uuden-Guinean itsenäinen valtio.


title: Uuden-Guinean punta

text: Punta oli Australian Uuden-Guinean territorion valuuttana vuosina 1915–1966. Se korvasi markan, kun Australia miehitti entisen Saksan keisarikunnan siirtomaan Saksan Uuden-Guinean ensimmäinen maailmansodan lopulla. Se oli samanarvoinen Australian punnan kanssa. Punta jaettiin 20 šillinkiin.


title: O mio babbino caro

text: O mio babbino caro on sopraanoaaria Giacomo Puccinin vuoden 1918 oopperasta "Gianni Schicchi", jossa sen laulaa Lauretta.


title: O mio babbino caro

text: Aaria esitettiin ensimmäisen kerran "Gianni Schicchin" ensiesityksessä Metropolitan-oopperassa New Yorkissa 14. joulukuuta 1918 englantilaisen sopraanolaulajan Florence Eastonin laulamana.


title: O mio babbino caro

text:
O mio babbino caro,
mi piace, è bello, bello.
Vo’andare in
a comperar l’anello!


title: O mio babbino caro

text:
Sì, sì, ci voglio andare!
e se l’amassi indarno,
andrei sul Ponte Vecchio,
ma per buttarmi in Arno!


title: O mio babbino caro

text:
Mi struggo e mi tormento!
O Dio, vorrei morir!
Babbo, pietà, pietà!
Babbo, pietà, pietà!


title: Betšuanamaa

text: Betšuanamaa () oli brittiläiseen imperiumiin kuulunut protektoraatti, joka perustettiin 31. maaliskuuta 1885 Ison-Britannian ja Irlannin yhdistyneen kuningaskunnan toimesta eteläiseen Afrikkaan. Protektoraatista tuli Botswanan tasavalta 30. syyskuuta 1966.


title: Roy Jacobsen

text: Roy Jacobsen (s. 26. joulukuuta 1954 Oslo, Norja on norjalainen kirjailija.


title: Roy Jacobsen

text: Jacobsenin esikoisteos "Fangeliv" ilmestyi 1982, ja hän sai siitä Tarjei Vesaasin esikoisteospalkinnon. Menestysteoksesta "Ihmelapset" hän sai Norjan kirjakauppiaiden palkinnon Bokhandlerprisen. Teoksen "Rajat" lähtökohta on toinen maailmansota, ja se liikkuu niin Belgiassa kuin Stalingradissakin. Hän pohtii siinä sodan jälkivaikutuksia.


title: Roy Jacobsen

text: Jacobsen kuuluu siihen vuoden 1980 tienoilla aloittaneeseen realististen kirjailijailijoiden joukkoon, jotka ottivat etäisyyttä 1970-luvun poliittiseen sosiaalirealismiin. Oppimestareikseen hän on maininnut kirjailijat Knut Hamsun, Aksel Sandemose, Fjodor Dostojevski, Joseph Conrad ja Graham Greene. Hän ilmentää kirjoissaan psykologista tarkkanäköisyyttä ja kykyä eläytyä erilaisiin ihmistyyppeihin.


title: Roy Jacobsen

text: Oslolaissyntyinen Jacobsen asui myöhemmin kahdeksan vuotta Pohjois-Norjassa ja hän on asunut myös ulkomailla. Hän on kokeillut eri ammatteja, ja vasta 25-vuotiaana hän suuntautui kirjailijaksi.


title: Džibbalin kieli

text: Džibbalin kieli on seemiläinen kieli, jota puhutaan Omanille kuuluvan Dhofarin alueella. Kielellä on noin 25 000 puhujaa.


title: Džibbalin kieli

text: Džibbalin kieli tunnetaan myös nimillä "šehri", "ehhkili", "ehkli", "šhawri", "šxawri", "šheri" ja "qarawi". Kieltä puhutaan Omanin Dhofarin alueen vuoristossa, alueen rannikon asutuskeskuksissa Raysutissa, Salalassa, Mirbatissa ja Sidhissä, sekä Kuria Muria -saarilla, joiden asukkaat puhuvat omaa murrettaan. Vuoden 1993 väestönlaskennan mukaan kielellä oli 25 000 puhujaa. Kielen puhujat kuuluvat useisiin eri heimoihin ja yhteiskuntaluokkiin. Dhofarin vuoriston džibbalin puhujat ovat puolipaimentolaisia ja he kasvattavat esimerkiksi kameleita ja karjaa, sekä keräävät olibaanihartsia. Rannikolla harjoitetaan useita eri elinkeinoja.


title: Džibbalin kieli

text: Džibbali voidaan jakaa keski-, itä- ja länsimurteisiin. Kieli on sukua muille nykyeteläarabialaisille kielille, mutta niiden puhujat eivät ymmärrä toisiaan. Toisilleen puhuessaan kielten puhujat käyttävätkin arabiaa.


title: Garden by Olo

text: Garden by Olo on ravintola Olon naapuriin maaliskuussa 2017 perustettu à la carte ravintola. Garden on palkitun ravintola Olon ”takatasku”. Vastapainona Olon hillitylle eleganssille, Garden tarjoaa rennommalla ilmapiirillä varustetun ravintolan. Ravintola sijaitsee sisätilaan rakennetulla sisäpihalla, Lampan talossa. Lasikatetun sisäpihan puutarhamainen tunnelma vie suoraan Etelä-Eurooppaan.


title: Garden by Olo

text: Gardenista kuulee käytettävän vielä myös entistä nimeään Olo Garden & Bar.


title: Garden by Olo

text: Ruotsissa Michelin-tähtiravintoloiden bakficka on jo tunnettu ilmiö. Suomessa Garden on sarjassaan ensimmäinen Michelin-tähtiravintolan "takatasku". Jo lähes konseptiksi muodustuneen bakfickan on tarkoitus tarjota Michelin laatuista palvelua ja ruokaa rennommassa miljöössä. Ravintola on helpommin lähestyttävissä, hinnat ovat huokeammat ja pöydän saaminen itselleen on huomattavasti helpompaa.


title: Annika Tidström

text: Annika Tidström (s. 24. heinäkuuta 1975 Parainen), on ollut Vaasan yliopiston liiketaloustieteen, erityisesti yrittäjyyden professori marraskuusta 2017. Hän väitteli kauppatieteiden tohtoriksi Hanken Svenska handelshögskolanista vuonna 2006.


title: Annika Tidström

text: Yrittäjyyden professuurin erikoisala on pienten ja keskisuurten yritysten kilpailukyky ja liiketoiminnan kehittäminen. Professuuri on määräaikainen ja osa Etelä-Pohjanmaalla toimivaa yliopistojen yhteistä Epanet-tutkimusverkostoa.


title: Annika Tidström

text:
Tidström on toiminut Vaasan yliopistossa lehtorina, tutkijatohtorina ja yliopistotutkijana tutkijana 2007–2017. Hän on toiminut myös johtamisen kandidaattiohjelman koulutusohjelmavastaavana. Hän on saanut Suomen Ekonomien opetuspalkinnon vuonna 2011. ,
Tidström on tutkinut etenkin yritysten samanaikaista kilpailua ja yhteistyötä yritysverkostoissa, yritysverkostojen jännitteitä sekä strategian käytänteitä.


title: 3. kaupunginosa

text: 3. kaupunginosa tai III kaupunginosa tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi "3." eli roomalaisilla numeroilla "III". Joissakin kaupungeissa kolmannelle kaupunginosalle on annettu järjestysnumeron lisäksi myös nimi.


title: Sukkinaldehydi

text: Sukkinaldehydi eli butaanidiaali (CHO) on alifaattisiin dialdehydeihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä ja desinfioivana aineena.


title: Sukkinaldehydi

text: Huoneenlämpötilassa sukkinaldehydi on väritöntä nestettä ja sillä on makeahko ja pistävä haju. Yhdiste liukenee veteen ja useisiin orgaanisiin liuottimiin. Muiden dialdehydien tavoin sukkinaldehydi on hyvin reaktiivista ja polymeroituu itsestään tai pienen vesimäärän vaikutuksesta lasimaiseksi massaksi. Vesiliuoksessa yhdiste esiintyy pääasiassa syklisenä hemiasetaalinaan. Sukkinaldehydi voidaan hapettaa meripihkahapoksi.


title: Sukkinaldehydi

text: Sukkinaldehydiä voidaan valmistaa klooraamalla tetrahydrofuraania ja hydrolysoimalla muodostuva tuote, hydrolysoimalla akroleiinin asetaalien hydroformyloinneissa muodostuvia tuotteita tai pelkistämällä sukkinoyylidikloridia. Sukkinaldehydiä voidaan käyttää desinfioivana aineena, biologiassa fiksatiivina, hartseja ristiinlinkittävänä reagenssina sekä heterosyklisten yhdisteiden valmistamiseen. Monissa käyttökohteissa sukkinaldehydi on korvattu glutaarialdehydillä.


title: Vaeltaja

text: Vaeltaja voi tarkoittaa ainakin seuraavia:


title: Simple Life 2 – tien päällä

text: Simple Life 2 - tien päällä () on yhdysvaltalainen tositelevisiosarja, jota alkoi esittää Yhdysvalloissa Fox-televisiokanava 16. kesäkuuta 2004. Suomessa sarjaa on esittänyt Sub. Ohjelmassa hotelliperijätär Paris Hilton ja hänen paras ystävänsä Nicole Richie matkustavat pinkillä lava-autolla Miamista Los Angelesiin. Matkalla Paris ja Nicole tutustuvat erilaisiin ihmisiin ja tekevät erilaisia aktiviteettaja, muun muassa pyydystävät rapuja, työskentelevät siivoojina nudistihotellissa sekä opettelevat tekemään makkaraa.


title: Ladislaus Rona

text: Ladislaus Rona (myös muodossa Laszlo Rona; 20. toukokuuta 1913 Budapest – 20. toukokuuta 2007 Marbella) oli unkarilainen jääkiekkoilija ja ensimmäinen SM-sarjassa pelannut ulkomaalainen.


title: Ladislaus Rona

text: Rona pelasi helsinkiläisen KIF:n joukkueessa seitsemän ottelua kaudella 1940–1941. Pelaamissaan otteluissa Rona teki kolme maalia ja antoi kaksi maaliin johtanutta syöttöä. KIF voitti kyseisellä kaudella Suomen-mestaruuden, joten Ronasta tuli myös ensimmäinen SM-kultaa voittanut ulkomaalainen.


title: Ladislaus Rona

text: Rona edusti Unkaria kaikkiaan 12 maaottelussa, mukaan lukien vuoden 1936 olympialaiset Garmisch-Partenkirchenissä. Ennen Suomeen-tuloaan Rona pelasi Unkarin pääsarjassa BKE Budapestin riveissä. Vuonna 1939 Rona joutui juutalaisena pakenemaan Unkarista Sveitsiin, jossa hän pelasi 1939–1940 EHC Arosan riveissä. Kaudella 1941–1942 Rona pelasi Tukholmassa Karlbergs BK:n riveissä. Vuonna 1942 hän voitti myös Ruotsin-mestaruuden tenniksessä.


title: Ladislaus Rona

text: Urheilu-uransa jälkeen Rona asettui asumaan Málagaan Espanjaan.


title: Darren Collison

text: Darren Collison (s. 23. elokuuta 1987) on yhdysvaltalainen koripalloilija, pelipaikaltaan takamies. Hän edustaa kaudella 2018–2019 NBA-liigan Indiana Pacersia. Hänet varattiin NBA:han Kalifornian yliopistosta 21. pelaajana vuoden . NBA:ssa hän on aiemmin edustanut New Orleans Hornetsia kaudella 2009–2010, Indiana Pacersia kausilla 2010–2012, Dallas Mavericksia kaudella 2012–2013, Los Angeles Clippersia kaudella 2013–2014 sekä Sacramento Kingsia kausilla 2014–2017..


title: Darren Collison

text: Darren Collisonin vanhemmat ovat kilpailleet yleisurheilijoina. Hänen äitinsä June, omaa sukua Griffith, sijoittui Guyanan edustajana 400 metrin juoksussa hopealle Pan-Amerikan kisoissa 1979 ja pituushypyssä pronssille Kansainyhteisön kisoissa 1978 sekä edusti kotimaataan Los Angelesin olympialaisissa 1984. Hänen isänsä Dennis edusti Guyanaa 200 metrin juoksussa Pan-Amerikan kisoissa ja juoksi ennätyksikseen 100 metrillä 10,1 s ja 200 metrillä 20,3 s..


title: Herra ja rouva Bridge

text: Herra ja rouva Bridge ("Mr. & Mrs. Bridge") on James Ivoryn ohjaama yhdysvaltalainen elokuva vuodelta 1990. Sen on käsikirjoittanut Ruth Prawer Jhabvala, ja tarinan pohjana ovat Evan S. Connellin kaksi romaania "Mrs. Bridge" ja "Mr. Bridge". Tarina kuvaa perinteistä porvarillista avioliittoa 1930- ja 1940-luvun taitteessa. Pääosia näyttelevät Paul Newman ja Joanne Woodward, jotka olivat aviopari myös todellisessa elämässä.


title: Herra ja rouva Bridge

text: Joanne Woodward sai roolistaan muun muassa Oscar- ja Golden Globe -ehdokkuuden.


title: Herra ja rouva Bridge

text: "Helsingin Sanomien" Helena Ylänen ei lukenut elokuvaa James Ivoryn parhaimpiin kuuluvana yläluokan kuvauksena. Hän piti tarinan kuvaamaa avioliittoa pikemminkin tyypillisenä kuin kiinnostavana ja käsikirjoitusta rakenteeltaan heikkona, mutta kehui hyvää ajankuvaa puvustuksineen ja lavastuksineen.


title: Herra ja rouva Bridge

text: "The New York Timesin" kriitikot valitsivat "Herra ja rouva Bridgen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Laura Pirovano

text: Laura Pirovano (s. 20. marraskuuta 1997 Trento) on italialainen alppihiihtäjä, joka edustaa GS Fiamme Gialle -seuraa.


title: Laura Pirovano

text: Euroopan nuorten talviolympiafestivaaleilla 2015 Pirovano saavutti hopeaa suurpujottelussa. Nuorten MM-kilpailuissa Åressa 2017 hän voitti kultaa suurpujottelussa. Alppihiihdon maailmancupissa hän kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Aspenin suurpujottelussa maaliskuussa 2017 oltuaan 23:s. Parhaimmillaan hän on ollut 19:s Söldenin suurpujottelussa lokakuussa 2017.


title: Asa Andō

text: Asa Andō (s. 24. huhtikuuta 1996 Asahikawa) on japanilainen alppihiihtäjä.


title: Asa Andō

text: Andō sijoittui Sankt Moritzin MM-kilpailuissa 2017 suurpujottelussa 35:nneksi. Alppihiihdon maailmancupissa hän kilpaili ensimmäisen kerran Söldenin suurpujottelussa lokakuussa 2014. Ensimmäiset maailmancupin pisteensä hän saavutti Söldenin suurpujottelussa lokakuussa 2017 oltuaan 25:s.


title: Mirjam Mustonen

text: Aura Mirjam Mustonen (o.s. Suurkari, ent. Elovaara, 4. maaliskuuta 1915 Huittinen – 4. toukokuuta 2014 Helsinki) oli suomalainen sairaanhoitaja, sairaanhoidon opettaja ja opetusneuvos. Hän vastasi Satakunnan sairaanhoitajakoulutuksesta ja toimi Porin sairaanhoitajaopiston, myöhemmin Porin sairaanhoito-oppilaitoksen, opettajana ja myöhemmin rehtorina 26 vuotta, vuodesta 1951 aina eläkkeelle jäämiseensä asti. Mustosen aikana sairaanhoitajien opetusta uudistettiin merkittävästi, ja Porissa aloittivat Suomen ensimmäiset sairaanhoidon miesopiskelijat 1960-luvulla.


title: Mirjam Mustonen

text: Mirjam Mustosen vanhemmat olivat Huittisten kirkkoherra Gustav Stenros sekä Hilma Emilia (Elli) Stenros, o.s. Lindstedt. Mirjam Mustosen ensimmäinen aviomies, pastori Ensio Elovaara, kaatui jatkosodassa Nuijamaalla vuonna 1941. Hänen toinen aviomiehensä oli rovasti Matti A. Mustonen.


title: Aysel Məmmədova

text: Aysel Məmmədova, tunnettu myös artistinimellään AISEL (s. 3. heinäkuuta 1989 Baku, Azerbaidžanin SNT), on azerbaidžanilainen laulaja, lauluntekijä ja pianisti. Məmmədova edusti Azerbaidžania vuoden 2018 Euroviisuissa Lissabonissa. Hänen edustuskappaleensa on nimeltään "X My Heart".


title: Aysel Məmmədova

text: Məmmədova syntyi Bakussa, Azerbaidžanin SNT:ssa vuonna 1989 musikaaliseen perheeseen. Hän kävi Bulbulin musiikkikoulua vuodesta 1995 vuoteen 2006 asti sekä Azerbaidžanin kansallismusiikkiopistoa vuoteen 2010 asti. Hänen musiikityyliä ovat jazz ja soul. Məmmədova on pätevä laulaja, pianisti ja lauluntekijä. Hän on esiintynyt monissa konserteissa ja festivaaleilla kuten Kaspian Jazz & Blues -festivaali (2002), Bakun kansainvälinen Jazzfestivaali (2005 & 2006), MuzEnergon Musiikinimprovisaatio -festivaali (2007), Montreaux'n Jazzfestivaali (2009) sekä Kaukasuksen Jazzfestivaali (2012). Məmmədova on myös Bakun Jazzkeskuksen jäsen.


title: Anouk Vetter

text: Anouk Vetter (s. 4. helmikuuta 1993 Ede, Gelderland, Alankomaat) on alankomaalainen seitsenottelija. Hän edustaa bredalaista AV Sprint -seuraa, ja on pituudeltaan 173 cm.


title: Anouk Vetter

text: Vetter selviytyi Euroopan nuorten olympiafestivaaleilla 2009 keihäänheiton loppukilpailuun, muttei osallistunut siihen. Hän keskeytti seitsenottelun alle 20-vuotiaiden EM-kilpailuissa 2011, saman ikäluokan MM-kilpailuissa 2012 ja alle 23-vuotiaiden EM-kilpailuissa 2013.


title: Anouk Vetter

text: Vetter sijoittui seitsenottelussa seitsemänneksi Zürichin EM-kilpailuissa 2014. Hän oli Prahan EM-hallikilpailuissa 2015 viisiottelussa kahdeksas ja saman vuoden Pekingin MM-kilpailuissa seitsenottelussa kahdestoista. Hän voitti seitsenottelun Euroopan-mestaruuden Amsterdamissa 2016 tehden uuden Alankomaiden ennätyksen 6626 pistettä. Rio de Janeiron olympialaisissa hän sijoittui kymmenenneksi.


title: Anouk Vetter

text: Vetter saavutti seitsenottelussa MM-pronssia Lontoossa 2017 uudella Alankomaiden ennätystuloksella 6636 pistettä.


title: Fiestar

text: Fiestar () on eteläkorealainen tyttöbändi, joka on aloittanut vuonna 2012. Yhtyeen debyyttisingle oli "Vista". Ryhmän jäsenet ovat harjoitelleet yhdessä kaksi vuotta ennen debyyttiä. Cheska jätti yhtyeen vuonna 2014, josta lähtien yhtye on ollut viisijäseninen.


title: Fiestar

text:
Cao Lu teki debyyttinsä sooloartistina vuonna 2004 kiinalaisessa laulukilpailussa.
Yhtyeen johtaja on Jei.


title: Fiestar

text: Yhtyeen hajoamisesta ilmoitettiin 15. toukokuuta 2018.


title: Filmnet

text: Filmnet tai FilmNet oli Pohjoismaissa ja Keski-Euroopassa 1980-luvun puolestavälistä 1990-luvun puoleenväliin toiminut maksullinen kaapeli- ja satelliittikanava, jonka ohjelmisto koostui pääosin elokuvista. Se muuttui vuonna 1997 Canal+ -palveluksi. Vuosina 2012–2015 Filmnet oli Ruotsin TV4:n omistaman digitaalisen VOD-videotilauspalvelun nimenä. Molemmat olivat saatavissa myös Suomessa.


title: Filmnet

text: Ruotsalaisen Esselten ja hollantilaisen ATN:n yhteisesti omistama Filmnet aloitti lähetyksensä vuosien 1984–1985 paikkeilla. Se oli Euroopan ensimmäisiä elokuvakanavia, ja sen omistajien joukkoon tulivat myöhemmin suuret Hollywood-studiot Paramount, Universal ja MGM. Ruotsissa kanava aloitti 1985 ja muuttui ympärivuorokautiseksi 1987.


title: Filmnet

text: Vuoden 1993 paikkeilla Filmnet toimi Suomessa satelliititse kahden kanavan voimin ja tarjosi elokuvien lisäksi lastenohjelmia (osion nimenä K-TV) ja sekalaista viihdettä. "Helsingin Sanomien" Pertti Avola valitti tuolloin, että ohjelmiston kiinnostavimmat osat, Hollywoodin klassikkoelokuvat, esitettiin arki-iltapäivisin ja aamuyön tunteina, kun taas paremmat katseluajat oli varattu uudemmalle amerikkalaispitoiselle tusinatuotannolle.


title: Ivar Wallgren

text: Ivar Wallgren (25. elokuuta 1891 Viipuri – 16. syyskuuta 1964) oli suomalainen lääkäri ja professori.


title: Ivar Wallgren

text: Wallgrenin vanhemmat olivat filosofian maisteri, lääketieteen lisensiaatti Ivar Alexander Wallgren ja Alice Agnes Helene Rothe. Hänen puolisonsa vuodesta 1922 oli Anna Synnöve Marita Tammelander. Professori, mikrobiologi Veronica Sundman oli heidän tyttärensä. Wallgren tuli ylioppilaaksi 1909, valmistui lääketieteen lisensiaatiksi 1918 ja väitteli lääketieteen ja kirurgian tohtoriksi 1923 aiheesta "Über die Veränderungen des Verdauungskanals bei der perniziösen Anämie". Hän työskenteli ensin sekä Helsingin yliopistossa että useassa eri sairaalassa, patologisen anatomian dosentti hänestä tuli 1930. Wallgren toimi Helsingin yliopiston ruotsinkielisenä patologisen anatomian professorina vuodesta 1948, jolloin virka perustettiin, vuoteen 1958.


title: Hilla Hannola

text: Hilla Hannola (s. 6. tammikuuta 1998) on suomalainen alppihiihtäjä, joka edustaa Santa Claus Ski Team -seuraa.


title: Hilla Hannola

text: Hannola voitti Suomen mestaruuden alppiyhdistetyssä vuonna 2016 ja supersuurpujottelussa vuonna 2017. Hän kilpaili alppihiihdon maailmancupissa ensimmäisen kerran Levin pujottelussa marraskuussa 2017.


title: Dominik Bokk

text: Dominik Bokk (s. 3. helmikuuta 2000 Schweinfurt, Saksa) on saksalainen jääkiekkoilija, joka pelaa Ruotsin SHL-liigan Växjö Lakers HC:ssä lainalla NHL-joukkue St. Louis Bluesista. Seura varasi hänet ensimmäisellä kierroksella 25. pelaajana . Bokk on pelipaikaltaan oikea laitahyökkääjä. Hän laukoo oikealta.


title: Dominik Bokk

text: Bokk on ERV Schweinfurtin kasvatti. Hän siirtyi 14-vuotiaana Kölner EC:n junioreihin kaudeksi 2014–2015. Bokk jakoi koko C-nuorten Schüler-BL:n pudotuspelien pistepörssin voiton joukkuetoverinsa Erik Betzoldin kanssa tehoilla 5+3=8. Hän voitti kauden päätteeksi sarjan mestaruuden. Kaudella 2016–2017 Bokk jakoi tehoilla 34+37=71 Kölnin U19-junioreiden sisäisen pistepörssin voiton Dani Bindelsin kanssa. He jakoivat koko Deutsche Nachwuchsligan pistepörssin kolmannen sijan. Bokk oli pudotuspeleissä joukkueensa paras maalintekijä ja hän jakoi Kölnin sisäisen pistepörssin voiton Dani Bindelsin kanssa. Bokk voitti kauden päätteeksi DNL:n mestaruuden. Hänet valittiin sarjan vuoden hyökkääjäksi.


title: Dominik Bokk

text: WHL-joukkue Prince Albert Raiders varasi Bokkin yhdeksäntenä pelaajana . 17-vuotias Bokk siirtyi kaudeksi 2017–2018 kuitenkin Ruotsiin Växjö Lakers HC:n J18-junioreihin. Hän pelasi suurimman osan kaudestaan kuitenkin seuran J20-junioreissa, joiden paras pistemies ja syöttäjä Bokk oli tehoilla 14+27=41. Bokk oli joukkueen paras pistemies myös pudotuspeleissä tehoilla 5+6=11, joilla hän jakoi pistepörssin toisen sijan MODO Hockeyn Tim Wahlgrenin kanssa edellään vain Örebro HK:n Carl Wassenius. Bokk voitti kauden päätteeksi J20 SuperElitin hopeaa.


title: Dominik Bokk

text: Bokk debytoi kauden 2017–2018 aikana myös seuran SHL-joukkueessa, jossa hän pelasi 15 runkosarjaottelua tehopistein 1+1=2 sekä kolme Mestarien liigan ottelua tehopistein 1+1=2. Hän teki SHL-debyyttinsä 28. lokakuuta 2017 HV71:tä vastaan. Ensimmäisen SHL-maalinsa Bokk teki 3. marraskuuta 2017 vieraissa Rögle BK:ta vastaan. Saman vuoden jouluaatonaattona hän teki Lakersin kanssa kevääseen 2019 asti ulottuvan SHL-sopimuksen.


title: Dominik Bokk

text: St. Louis Blues varasi Bokkin ensimmäisellä kierroksella 25. pelaajana . Hän teki jo samana kesänä heinäkuussa seuran kanssa kolmivuotisen tulokassopimuksen. Bokk pelaa kauden 2018–2019 kuitenkin lähtökohtaisesti vielä lainalla Växjö Lakersin SHL-joukkueessa.


title: Dominik Bokk

text: Bokk pelasi alle 20-vuotiaiden IA-divisioonan MM-kilpailuissa vuosina 2018 ja 2019, joista jälkimmäinen turnaus päättyi kultaan ja sarjanousuun pääsarjatasolla ja ensimmäinen turnaus pronssiin. Hän toimi vuoden 2019 turnauksessa Saksan varakapteenina. Bokk voitti koko turnauksen piste- ja syöttöpörssin tehoilla 1+7=8.


title: Dominik Bokk

text: Bokk pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän voitti tehoilla 7+3=10 koko turnauksen maalipörssin sekä jakoi pistepörssin toisen sijan Norjan Robin Haglund Mathisenin kanssa edellään vain Norjan Mathias Emilio Pettersen.


title: Merz

text: Merz on sukunimi, joka on muun muassa seuraavilla henkilöillä:


title: Gamay

text: Gamay on viinirypälelajike. Siitä on 31 eri muunnosta, joista useimmat ovat peräisin Ranskasta, muutama myös Sveitsistä. Yleisin Gamay lienee "Gamay Noir", joka on "Pinot"- ja "Heunisch Weiss" -rypäleiden tumma risteymä. Gamay Noiria viljellään kaikkialla viinimaailmassa yhteensä noin 150 eri nimellä.


title: Gamay

text: Ranskassa Gamay-rypälettä käytetään erityisesti Beaujolais-viinin valmistukseen.


title: Gamay

text: Italiassa Gamaytä viljellään Umbrian, Toscanan ja Aostanlaakson alueilla. Gamay on yksi "Valle d’Aosta / Vallée d’Aoste DOC" -viinin rypäleistä..


title: Gamay

text: Sveitsissä Gamay on toiseksi viljellyin rypälelajike, jota viljellään lähinnä Valais’n, Vaud’n ja Geneven kantoneissa.


title: Heinrich Trettner

text: Heinrich Trettner (19. syyskuuta 1907 – 18. syyskuuta 2006) oli natsi-Saksan ilmavoimien "Luftwaffen" kenraaliluutnantti ja myöhemmin Länsi-Saksan asevoimien "Bundeswehrin" esikuntapäällikkö. Hän jäi eläkkeelle vuonna 1966 ja kuoli vuonna 2006 viimeisenä natsi-Saksan kenraalikuntaan kuuluneena.


title: Heinrich Trettner

text: Espanjan sisällissodassa Trettner toimi saksalaisten Legion Condor -osaston komentajan Hugo Sperrlen adjutanttina ja syyskuuhun 1937 mennessä oli osastossa lentueen komentaja.


title: Heinrich Trettner

text: Toisen maailmansodan alettua Trettner toimi Kurt Studentin operaatiopäällikkönä osana 7. maahanlaskudivisioonaa. Operaatio Huskyn myötä vuonna 1943 muodostettiin 4. maahanlaskudivisioona Perugiassa ja Trettneristä tehtiin sen komentaja. Divisioonan ensimmäinen taistelu oli osanotto hyökkäykseen amerikkalaisia vastaan Anzion sillanpääasemassa tammikuussa 1944. Trettner toimi tehtävässä sodan loppuun asti, kunnes divisioona antautui amerikkalaisille joukoille 26. huhtikuuta 1945 ja hän jäi amerikkalaisten vangiksi 3. toukokuuta.


title: Heinrich Trettner

text: Trettner vietti kolme vuotta sotavankileirillä Yhdistyneessä kuningaskunnassa toisen maailmansodan päätyttyä ja vapautui vuonna 1948. Hän liittyi Länsi-Saksan asevoimien "Bundeswehrin" palvelukseen vuonna 1956 ja hänestä tehtiin välittömästi logistiikkapäällikkö Supreme Headquarters Allied Powers Europeen. Vuonna 1959 hänet nimitettiin "Bunderwehrin" esikuntapäälliköksi. Hän jäi eläkkeelle vuonna 1966 oltuaan joutua sotaoikeuteen erimielisyyksistään virkaatekevän puolustusministerin kanssa.


title: Heinrich Trettner

text: Trettner oli vuonna 1974 osallisena Sandhurstin kuninkaallisen sotilasakatemian sotapelissä Yhdistyneessä kuningaskunnassa. Sotapelissä selvitettiin operaatio "Seelöwen" onnistumisen mahdollisuutta, jos sitä oltaisiin yritetty syyskuussa 1940.


title: Heinrich Trettner

text: Heinrich Trettner kuoli 18. syyskuuta 2006, päivää ennen 99-vuotissyntymäpäiväänsä.


title: Menars

text: Menars on kunta Ranskassa Loir-et-Cherin departementissa Centre-Val de Loiren alueella. Se sijaitsee Loirejoen rannalla.


title: Menars

text: Kunnan nähtävyyksiä on linna Château de Menars, joka tunnetaan Madame de Pompadourin linnana. Hän rakennutti linnaa 1760-luvulla kodikseen. Madame de Pompadour kuoli vuonna 1764 tuberkuloosiin 42-vuotiaana, eikä ehtinyt nähdä linnan valmistumista. Linna on nykyään yksityisomistuksessa.


title: Carol Dweck

text: Carol S. Dweck (s. ) on yhdysvaltalainen Stanfordin yliopiston psykologian professori, joka tunnetaan muun muassa asennoitumisen ja itseään koskevien ajattelumallien (mindset) vaikutuksia oppimiseen selvittäneistä tieteellisistä tutkimuksistaan sekä aihepiiristä kirjoittamiensa tietokirjojen perusteella.


title: Carol Dweck

text: Hän suoritti alemman korkeakoulututkinnon Columbian yliopistossa vuonna 1967. Hän jatkoi opintojaan Yalen yliopistossa, sai vuosille 1969–1972 rahoituksen kansalliselta tiedesäätiöltä (NSF) ja väitteli vuonna 1972 psykologian tohtoriksi. Vuosina 1972-1989 hän oli ensin Illinoisin yliopiston psykologian apulaisprofessori, sitten varsinainen professori ja vuosina 1989-2004 Columbian yliopiston professori. Vuodesta 2004 hän on toiminut Standfordin yliopiston psykologian professorina.


title: Heimskringla

text: Heimskringla (suom. ”maailmankehrä”) on keskiaìkainen islantilainen kuningassaagoja sisältävä teos. Teoksen nimi "Heimskringla" tulee sanoista ”Kringla heimsins” sen teoksen keskiaikaisesta, "Kringla"-nimellä tunnetusta käsikirjoituksesta. Kyseisessä käsikirjoituksessa, josta on säilynyt vain yksi lehti mutta jonka sisältö on säilynyt islantilaisen Ásgeir Jónssonin 1600-luvulla laatimassa kopiossa, "Heimskringlan" aloittava "Ynglingien saagan" alkaa seuraavin sanoin: ”"Kringlan heimsins, sú er mannfólkit byggvir, er mjök vágskorin"” (”Maan kehrä, jonka päällä ihmiset asuvat, on reunaltaan hyvin rikkonainen.”). Ensimmäinen "Heimskringla"-nimitystä käyttänyt henkilö oli teoksen käännöksen vuonna 1697 toimittanut ruotsalainen Johan Peringskiöld.


title: Heimskringla

text:
"Heimskringla" kuvaa norjalaisten kuninkaiden historiaa myyttisestä muinaisuudesta vuoteen 1177 eli Maunu Erlinginpoikaan saakka. "Heimskringlan" kirjoittajana pidetään yleisesti Snorri Sturlusonia, vaikka ajoittain onkin esitetty myös eriäviä näkemyksiä teoksen laatijasta. Teoksen alkuperäinen käsikirjoitus ei ole säilynyt, mutta Snorrin katsotaan kirjoittaneen sen pian vuoden 1230 jälkeen. "Heimskringla" on ilmestynyt J. A. Hollon suomentamana nimellä "Snorri: Norjan kuningassaagat", 1–3 (Porvoo: Werner Söderström Osakeyhtiö, 1960).
"Heimskringla" sisältää seuraavat saagat:


title: Heimskringla

text:
Useat maininnat keskiaikaisissa saagalähteissä puhuvat sen puolesta, että Snorri on Heimskringlan kirjoittaja. Niissä mainitaan hänen kirjoittaneen paitsi Proosa-Eddan myös ”monia muita oppineita teoksia, islantilaisia saagoja” ("margar aðrar fræðbækur, íslenzkar sögur"). Snorri mainitaan Norjan kuninkaista kertovan tiedon lähteenä myös useissa muissa teoksissa, kuten Flateyjarbók-käsikirjoituksessa olevassa Olavi Tryggvenpojan saagassa. Jo aikoinaan "Heimskringlan" 1500-luvuilla tanskaksi kääntäneet Peder Claussøn Friis ja Laurents Hanssøn ilmoittivat Snorrin sen kirjoittajaksi. Oletetaan, että he ovat tunteneet jonkin nyt jo kadonneen keskiaikaisen maininnan aiheesta.
Snorri oli vaikutusvaltainen islantilainen päällikkö, jolla oli suhteita myös Norjan hallitsijoihin. Hänen tiedetään oleskelleen useaan otteeseen Norjassa ja vierailleen myös Länsi-Göötanmaalla. Norjassa ollessaan Snorri osallistui myös paikallisiin valtakiistoihin. Toisen, vuonna 1237–1239 tapahtuneen matkansa jälkeen tämä osallistuminen johti välirikkoon kuningas Haakon IV Haakoninpojan kanssa, minkä seurauksena Snorri surmattiin kuninkaan käskystä 1241 kotonaan Reykholtissa, Islannissa. "Heimskringla" on kirjoitettu Snorrin ensimmäisen Norjan oleskelun (1218–1220) jälkeen mutta ennen hänen toista matkaansa. Matkojen aikana Snorrilla oli mahdollisuus kerätä Norjasta suullisia aineistoja, minkä lisäksi Snorri hyödynsi myös islantilaista muistitietoa.
Suullisen muistitiedon lisäksi Snorri käytti "Heimskringlaa" kirjoittaessaan lähteenään varhaisempia Norjan kuninkaista kertovia teoksia. "Heimskringlan" laajin saaga on pyhästä Olavista kertova osio. Snorri oli kirjoittanut pyhästä Olavista kertovan erillisen saagan jo ennen "Heimskringlaa", vuoden 1230 tietämillä, ja liitti sen lyhennetyn version osaksi laajampaa teostaan.
Tätä pyhästä Olavista kertovaa saagaa kirjoittaessaan Snorrilla on ollut käytössään ystävänsä, islantilaisen kirkonmiehen Styrmir Kárasonin vuosien 1220–1230 välisenä aikana kirjoittama saaga Olavista ("Lífssaga Ólafs hins helga"). Hän käytti "Heimskringlassa" lähteenään myös skaldirunoutta (esim. "Ynglingatal" ja "Háleygjatal"), "Orkneylaisten saagan" aiempaa versiota, johon viitataan nimellä "Jarla sögur", "Färsaarelaisten saagaa" sekä Ari Viisaan 1100-luvun alkupuolella kirjoittamaa, kuninkaiden elämämäntarinoita (isl. "Konunga ævi") sisältänyttä "Islantilaisten kirjan" versiota, joka nyt on jo kadonnut. "Heimskringla" ja Snorrin toinen teos, Proosa-Edda, osoittavat Snorrin arvostaneen skaldeja ja heidän runojaan, joita keskiajalla pidettiin silminnäkijäkuvaksina. "Heimskringla" sisältää runoutta yli seitsemältäkymmeneltä skaldilta ja yhteensä hieman yli 600 runosäkeistöä.
Edellä mainittujen lisäksi Snorri hyödynsi "Heimskringlaa" kirjoittaessaan Eiríkr Oddsonin *"Hryggjarstykkiä", "Fagrskinnaa", norjalaista kuningassaagaa "Ágrip" ("Ágrip af Nóregs konunga sögum") sekä munkkien Oddr Snorrason ja Gunnlaugr Leifsson laatimia saagoja Olavi Tryggvenpojasta. "Heimskringlan" vuosia 1035–1177 käsittelevässä osassa Snorri on käyttänyt myös "Morkinskinna"-nimellä tunnettua kuningassaagojen kokoelmaa. Muita Snorrin lähteitä ovat olleet nyt jo kadonneet *"Skjöldunga saga" ja norjalaisista Hlaðirin jaarleista kertonut *"Hlaðajarla saga" sekä jokin kuningas Sverrir Sigurðarsonin tilauksesta tehty työ, mahdollisesti "Sverririn saaga". Oletettavasti Snorri on tuntenut myös "Jómin viikinkien saagan" sekä islantilaissaagan "Hallfreðar saga vandræðaskálds". Snorri viittaa Maunu Hyvästä kertovan saagan yhteydessä myös erilliseen saagaan Tanskan hallitsijasta Knútr Suuresta ("Saga Knúts ins gamla"). Ei kuitenkaan ole varmuutta siitä, onko tämänniminen erillinen saaga koskaan ollut olemassa.
Verrattaessa "Heimskringlaa" Snorrin käyttämiin lähteisiin on usein huomioitu Snorrin lahjakkuus ja luovuus kirjoittajana. Hän ei välttämättä kopioinut lähteitään kirjaimellisesti, vaan muokkasi sekä sisältöä että esitystapaa ja teki teksteihin parannuksia.
Esimerkiksi Snorrin pyhästä Olavista kertova saaga painottuu vähemmän Olavin rooliin pyhimyksenä kuin Snorrin lähteenä käyttämät tekstit. Snorrin kirjoittama saaga painottaa sen sijaan Olavia viikinkisoturina ja kuninkaana, joka kehittyy ihmisenä kokemustensa ja vastoinkäymistensä kautta ja josta lopulta tulee Stiklestadin taistelun jälkeen pyhimys. Verrattuna Olavista aiemmin kirjoitettuihin teksteihin, jotka olivat selvästi pyhimyselämäkertoja, Snorrin teos oli oman aikansa historiankirjoitusta. Snorri on esimerkiksi karsinut lähteenä olleiden tekstien kerronnasta pois yliluonnollisia elementtejä tai muokannut niitä, ja on ajoittain lisännyt omia rationalisoivia selityksiään. "Heimskringlakin" sisältää siitä huolimatta nykynäkökulmasta yliluonnollisiksi määriteltäviä elementtejä, joiden olemassaoloa teoksen kuvaamassa menneisyydessä Snorrin aikalaiset pitivät täysin luonnollisena. Tämä oli tyypillistä myös islantilaissaagoille, joita kuningassaagojen tavoin on yleisesti ottaen pidetty muita saagalajeja "realistisempina".
Islantilaisesta saagakirjallisuudesta innostuttiin suurvalta-ajan Ruotsissa gööttiläisen historiankirjoituksen myötä. Muinaisesta ja tarunhohtoisesta menneisyydestä kertovia saagoja alettiin käyttää, usein ilman tarvittavaa lähdekritiikkiä, lähteinä suurvallan loistavasta menneisyydestä.
Myös "Heimskringlasta" kiinnostuttiin 1600-luvun Ruotsissa. Esimerkiksi teoksen aloittava tarunhohtoisesta Ynglingien kuningassuvusta kertova "Ynglingien saaga" koettiin kiinnostavaksi, koska sen katsottiin kuvaavan valtakunnan muinaista menneisyyttä, josta ei muuten ollut säilynyt kirjallisia lähteitä. Kyseinen saaga kuvailee Skandinavian esihistoriaa ja kertoo vanhimpana pohjolan kuningassukuna pidetyistä Ynglingeistä, joiden esi-isänä pidettiin pakanajumala Óðinnia. Saaga sijoitti Ynglingit Sigtunaan ja Uppsalaan. Ruotsin näkökulmasta tärkeäksi koettiin myös Pyhästä Olavista kertova saaga, sillä se sisälsi kuvauksen Uppsalan käräjistä. "Heimskringlan" kääntämisen toimeenpani kuningas Kaarle XI, joka pyysi Johan Peringskiöldiä kääntämään teoksen. "Ynglingien saaga" ilmestyi ruotsiksi ja latinaksi käännettynä Johan Peringskiöldin toimittamassa "Heimskringlan" käännöksessä "Heimskringla eller Snorre Sturlusons nordländske konunga sagor, sive historiae regum septentrionalium a Snorrone Sturlonide" (”Maailmankehrä tai Snorri Sturlusonin pohjoisten maiden kuningassaagat”) vuonna 1697 (Tukholma). Tätä ennen teos oli ilmestynyt Peder Claussøn Friisin tanskaksi kääntämänä vuonna 1633 (Kööpenhamina).


title: Heimskringla

text: Myöhemmin 1800–1900-luvuilla "Heimskringla" oli merkittävässä roolissa itsenäisyystaistelussa sekä Norjassa että Islannissa. Se myös inspiroi tuon ajan taiteilijoita Norjassa ja muualla Euroopassa.


title: Portugalin Macao

text: Portugalin Macao () tarkoittaa Macaota Portugalin vallan alla, ensiksi Portugalin siirtomaana ja myöhemmin Portugalin merentakaisena alueena vuodesta 1557 vuoteen 1999. Macao oli ensimmäinen ja viimeinen eurooppalainen siirtomaa Kiinassa.


title: Portugalin Macao

text: Portugalilaiset kauppiaat saapuivat Macaoon ensimmäisen kerran 1500-luvulla. Portugali vuokrasi Macaon Kiinalta kauppasatamaksi vuonna 1557. Portugalilaiset hallitsivat Kiinalle kuuluvaa kaupunkia vuoteen 1887, jolloin Macaosta tuli Portugalin siirtomaa. Macaon täysivaltaisuus annettiin takaisin Kiinalle 20. joulukuuta 1999.


title: Kyrkoby folkskola

text: Kyrkoby folkskola voi tarkoittaa seuraavia kansakouluja:


title: Kivistön kansakoulu

text: Kivistön kansakoulu voi tarkoittaa seuraavia kansakouluja:


title: Keskikylän kansakoulu

text: Keskikylän kansakoulu voi tarkoittaa seuraavia kansakouluja:


title: Kankaan kansakoulu

text: Kankaan kansakoulu voi tarkoittaa seuraavia kansakouluja:


title: Kallion kansakoulu

text: Kallion kansakoulu voi tarkoittaa seuraavia kansakouluja:


title: Saarimäen kansakoulu

text: Saarimäen kansakoulu voi tarkoittaa seuraavia kansakouluja:


title: Jokivarren kansakoulu

text: Jokivarren kansakoulu voi tarkoittaa seuraavia kansakouluja:


title: Aseman kansakoulu

text: Aseman kansakoulu voi tarkoittaa seuraavia kansakouluja:


title: Asemanseudun kansakoulu

text: Asemanseudun kansakoulu voi tarkoittaa seuraavia kansakouluja:


title: Puolimatkan kansakoulu

text: Puolimatkan kansakoulu voi tarkoittaa seuraavia kansakouluja:


title: Harjulan kansakoulu

text: Harjulan kansakoulu voi tarkoittaa seuraavia kansakouluja:


title: Haarajoen kansakoulu

text: Haarajoen kansakoulu voi tarkoittaa seuraavia kansakouluja:


title: Kaipolan kansakoulu

text: Kaipolan kansakoulu voi tarkoittaa seuraavia kansakouluja:


title: Kuljun kansakoulu

text: Kuljun kansakoulu voi tarkoittaa seuraavia kansakouluja:


title: Pahkamäen kansakoulu

text: Pahkamäen kansakoulu voi tarkoittaa seuraavia kansakouluja:


title: Sirkan kansakoulu

text: Sirkan kansakoulu voi tarkoittaa seuraavia kansakouluja:


title: Vierumäen kansakoulu

text: Vierumäen kansakoulu voi tarkoittaa seuraavia kansakouluja:


title: Moision kansakoulu

text: Moision kansakoulu voi tarkoittaa seuraavia kansakouluja:


title: Vepsän kansakoulu

text: Vepsän kansakoulu voi tarkoittaa seuraavia kansakouluja:


title: Inês Henriques

text: Inês Pereira Henriques (s. 1. toukokuuta 1980 Rio Maior) on portugalilainen kilpakävelijä. Hän edustaa CN Rio Maior -seuraa, ja on pituudeltaan 158 cm. Hän 50 kilometrin kävelyn maailmanmestari sekä euroopanmestari ja entinen maailmanennätyksen haltija.


title: Inês Henriques

text: Henriques käveli tammikuussa 2017 ensimmäisen virallisen naisten 50 kilometrin maailmanennätyksen 4.08.26 Portugalin-mestaruuskilpailuissa Porto de Mósissa. Entinen epävirallinen maailmanennätys oli Ruotsin Monica Svenssonin 4.10.59 vuodelta 2007. Henriques paransi ennätyksen aikaan 4.05.56 voittaessaan 50 kilometrin kävelyn maailmanmestaruuden Lontoossa 2017, kun laji oli ensimmäisten kerran naisten arvokilpailuohjelmassa. Hän kukisti toiseksi sijoittuneen kiinalaisen Hang Yinin yli kolmella minuutilla. Hän voitti 50 kilometrin kävelyn Euroopan-mestaruuden Berliinissä 2018 ajalla 4.09.21.


title: Inês Henriques

text: Henriques on sijoittunut 20 kilometrin kävelyssä olympialaisissa 25:nneksi Ateenassa 2004, 14:nneksi Lontoossa 2012 ja 12:nneksi Rio de Janeirossa 2016. MM-kilpailuissa hän on ollut 27:s Helsingissä 2005, seitsemäs Osakassa 2007, kymmenes Berliinissä 2009, yhdeksäs Daegussa 2011, yhdestoista Moskovassa 2013 ja 23:s Pekingissä 2015. EM-kilpailuissa hän on sijoittunut 20 kilometrin kävelyssä 15:nneksi Münchenissä 2002, 12:nneksi Göteborgissa 2006, kahdeksanneksi Barcelonassa 2010 ja 13:nneksi Zürichissä 2014.


title: Inês Henriques

text: Henriques sijoittui kävelyn maailmancupissa 20 kilometrillä kolmanneksi 2010 ja yhdeksänneksi 2012. Euroopan cupissa hän oli samalla matkalla seitsemäs 2007 ja kahdeksas 2013. Hän saavutti Ibero-Amerikan-mestaruuskilpailuissa pronssia 10 000 metrin kävelyssä 2010.


title: Yin Hang

text: Yin Hang (, s. 7. helmikuuta 1997) on kiinalainen kilpakävelijä.


title: Yin Hang

text: Yin käveli 50 kilometrin kävelyn Aasian ennätyksen 4.22.22 Huangshanissa 5. maaliskuuta 2017. Hän paransi maanosan ennätyksen aikaan 4.08.58 saavuttaessaan hopeaa Lontoon MM-kilpailuissa 2017, kun laji oli ensimmäisen kerran naisten arvokilpailuohjelmassa. Hän hävisi kultaa voittaneelle portugalilaiselle Inês Henriquesille yli kolme minuuttia.


title: Kärkölän tasoristeysturma

text: Kärkölän tasoristeysturma tapahtui 23. heinäkuuta 2001 Kärkölässä, kun henkilöpikajuna ja henkilöauto törmäsivät toisiinsa Jutilan ylikäytävän kohdalla Kärkölän Lappilan ja Hausjärven Oitin välillä Riihimäki-Lahti-radalla. Turmassa kuoli viisi ihmistä.